OSM Televizija - Košarac: Tragikomični komentari SzP-a na Dodikovu kandidaturu\nKošarac: Tragikomični komentari SzP-a na Dodikovu kandidaturu\nČlan Predsjedništva SNSD-a Staša Košarac ocijenio je "tragikomičnim komentare predstavnika takozvanog Saveza za promjene na vijest da će se predsjednik SNSD-a Milorad Dodik kandidovati za člana Predsjedništva BiH iz Republike Srpske".\n"Da nisu žalosni, bili bi mi smiješni komentari gubitnika Mladena Bosića na kandidaturu predsjednika Dodika. Lik koji je na čelu SDS-a izgubio sve izbore na koje je izašao i koji, nekim čudom, još sjedi u rukovodstvu Predstavničkog doma parlamenta BiH, sada se pretvorio u samozvanog političkog analitičara za uveseljavanje medija u Sarajevu. S obzirom na sadržaj Bosićevih komentara, očekujem da ga na platni spisak stave Si-En-En ili 'Njujork tajms', ako već nije na spisku jedne ambasadorke koja misli ono što Bosić govori", rekao je Košarac Srni.\nOn je dodao da je bivši predsjednik SDS-a Mladen Bosić postao politički analitičar nakon što je vrh te stranke glatko odbio njegovu ponudu da se na predstojećim izborima kandiduje za predsjednika Republike Srpske.\n"Bosićevim stopama krenuo je i aktuelni predsjednik SDS-a Vukota Govedarica, koga je, kao i njegovog bivšeg stranačkog šefa, strah da izađe na crtu Miloradu Dodiku. Zato su se i okrenuli Mirku Šaroviću, bošnjačkom kandidatu za srpskog člana Predsjedništva BiH, ne shvatajući da su bošnjački glasovi jedini koje Šarović može da dobije u Republici Srpskoj", naglasio je Košarac.\nPrema njegovim riječima, ruku pod ruku s Govedaricom ide i Branislav Borenović, koji još ne zna na koju će se funkciju kandidovati Mladen Ivanić.\n"Borenoviću i Govedarici nisu javili da Ivanić sanja još jedan mandat u Predsjedništvu BiH. Kad Borenović to sazna, moraće javnosti da objašnjava kako je njegov kandidat istrgovao poziciju ambasadora u Ljubljani za imenovanje ratnog oficira 7. muslimanske brigade, u čijem se sastavu borio zloglasni odred 'El mudžahid', na čelo Oružanih snaga BiH", upozorio je Košarac.\nJoš iz iste kategorije: « Dodik: Uskoro sa koalicionim partnerima o predstojećim izborima Lukač: Ostrašćeni napadi SDS-a na MUP i institucije Srpske »


policija : Južne vesti\nU dva dana policiji prijavljeno trovanje dva vlasnička psa u niškoj Tvrđavi\n17:30, 2. 12. 2021.\nNakon što su građani upozorili da je u samom centru Grada, odnosno u niškoj Tvrđavi pobacan otrov sakriven u mesu, iz policije kažuu da su im prijavljena dva slučaja u kojima se sumnja da su na tim lokacijama otrovana dva vlasnička psa.\nTri putnika su lakše povređena u nezgodi koja se dogodila jutros oko 9 sati na putu kod Poljoprivredne škole u Leskovcu kada je autobus, iz za sada neutvrđenih okolnosti, sleteo s puta, potvrđeno je Južnim vestima iz policije.\nSudar automobila i bicikla u Nišu, povređeni biciklista zadržan zbog vožnje u pijanom stanju\n11:15, 2. 12. 2021.\nNa raskrsnici Keja Mike Paligorića i Ulice Anete Andrejević u Nišu su se sudarili automobil i 64-godišnji biciklista koji je tom prilikom povređen i kome je izmereno 1,53 promila alkohola u krvi, zbog čega je zadržan u policiji.\nVoz je oko 19 sati na pružnom prelazu kod Mezgraje udario muškarca i on je, potvrđuju Južnim vestima iz policije, preminuo na licu mesta.\nPolicija je otkrila čiji je zasad od oko 154 kilograma marihuane, a koji su pronašli još 2019. godine, pa je uhapšen 39-godišnji A. M. iz okoline Doljevca. Kako navode, pretresom njegovog stana pronašli su još 17 grama marihuane, mašinu za odvajanje cvetova sa tragovima narkotika, dve vagice za precizno merenje, kao i 20 patrona za lovačku pušku.\nLeskovačka policija juče je uhapsila 41-godišnjeg vozača ”fijata” jer kažu da su utvrdili da je vozio pod dejstvom psihoaktivnih supstanci.\nNakon što su prvobitno saopštili da nije bilo povređenih u saobraćajnoj nezgodi koja se u nedelju uveče desila na raskrsnici Božidarčeve ulice i Stanoja Bunuševca, iz policije sada kažu da je vozač automobila povređen, a da je vozač kamiona zadržan jer je vozio pod dejstvom alkohola. Objašnjavaju da se vozač naknadno javio sa povredema, pa da zato nisu imali odmah sve informacije.\nU udesu teretnog i putničkog vozila na auto-putu kod sela Lipovica, jedna osoba je preminula, potvrđeno je Južnim vestima iz policije. Naložena je obdukcija jer, kažu iz policije, nije nije utvrđeno da li je smrt posledica sudara ili je ta osoba pre toga preminula.\nOko 13:30 na parkingu iza firme ”Jura” dogodila se nesreća u kojoj je jedna osoba nastradala, potvrđeno je Južnim vestima iz leskovačke policije.\nNasilje između učenika niške škole prijavljivano i pre incidenta na času, potvrdila policija\n13:53, 25. 11. 2021.\nIako je direktorka Osnovne škole “Car Konstantin” u Nišu tvrdila da u toj školi nije prijavljivano vršnjačko nasilje pre nego što je otac učenice upao na čas i sukobio se sa decom, iz policije navode da jeste, i to u septembru ove godine kada je prijavljeno da su se đaci tada verbalno i fizički sukobili. Ta dva slučaja nisu povezana, a iz niškog Centra za socijalni rad kažu da je i za ovaj postupak u toku.\nPolicija je uhapsila 45-godišnjaka u Nišu zbog sumnje da je proizvodio i prodavao drogu, a nakon što su u teretnom vozilu kojim je upravljao pronašli 134 paketa marihune.\nSnimak na kome se vidi kako žena tuče svoju decu pojavio se na društvenim mrežama i pojedinim medijama i uznemirio mnoge, a kako su kažu iz policije ona je uhapšena još pre više od nedelju dana, kada je njima i podneta prijava iz Centra za socijalni rad. Slučaj je Centru za socijalni rad u Leskovcu prijavio otac dece, a iz te ustanove kažu da su odmah obavestili nadležne organe i da su deca sada sa ocem.\nLeskovčanin opljačkao sugrađanku na ulici i naneo joj lakše povrede\n15:22, 24. 11. 2021.\nZbog sumnje da je u jednoj ulici u Leskovcu, 64-godišnjoj ženi ukrao kesu u kojoj se nalazilo 20.000 dinara i naneo joj lake povrede, iz policije saopštavaju da su uhapsili 31-godišnjeg muškarca.\nU kući muškarca iz Bujanovca policija pronašla marihuanu i ulje kanabisa\n15:40, 23. 11. 2021.\nNakon što je policija u kući 34-godišnjaka iz okoline Bujanovca pronašla 49 grama marihuane, protiv njega će, navode u saopštenju, podneti krivičnu prijavu.\nJedna osoba povređena u požaru koji je izbio u kući u Nišu\n14:07, 23. 11. 2021.\nJedna osoba je povređena u požaru koji je izbio u kući u Dobričkoj ulici, potvrđuju iz niške policije. Iz niškog Kliničkog centra kažu da se povređeni nalazi u sali za reanimaciju i da je u toku dijagnostika. Vatrogasne ekipe su još na terenu, a požar je lokalizovan.


Upravljanje projektima: Nova obuka Beogradske otvorene škole za International Rescue Committee (IRC) - Obuke znanja i veština\nUpoznavanje sa svim fazama i sastavnim elementima procesa upravljanja projektima, kao i kvalitetna raspodela resursa, troškova i procena rizika, bile su samo neke od teme o kojima su učesnici diskutovali sa predavačima. Obuka je podrazumevala i naglasak na razvijanju mekih veštine poput planiranja, komunikacije, postavljenja jasnih ciljeva i željenih rezultata projekata, koje su nužne za njihovu uspešnu realizaciju. Sve ove teme stavljene su u kontekst ustaljene metodologije PCM-a (Project Cycle Management), koja podrazumeva proces planiranja, organizacije i koordinacije projekata, sa posebnim fokusom na značaj monitoringa i evaluacija procesa i rezultata projekata i osnovnom idejom da je projekat ciklični proces i da se, prolazeći kroz jasne korake u okviru ciklusa, postiže postepeno poboljšavanje efektivnosti projekata.\nBeogradska otvorena škola nudi širok asortiman obuka znanja i veština namenjenih organizacijama civilnog društva, javnoj upravi i poslovnom sektoru u cilju unapređenja njihovih kapaciteta i razvoja ljudskih resursa. Obuke su usklađene potrebama klijenata i mogu se baviti razvojem mekih veština kao što su poslovna komunikacija, upravljanje konfliktima, liderstvo i javni nastup, ali i specijalizovanim temama kao što su lobiranje, upravljanje projektima i razvoj i analiza javnih politika.


Dedić: Podrška jačanju fitosanitarnog sistema – FENA-BIZ\nHome Poljoprivreda Dedić: Podrška jačanju fitosanitarnog sistema\nDedić: Podrška jačanju fitosanitarnog sistema\nSARAJEVO, 2. oktobra (FENA) – Federalni ministar poljoprivrede, vodoprivrede i šumarstva Šemsudin Dedić razgovarao je danas s predstavnikom projekta Phyto-BiH Mladenom Todorovićem o postignutim rezultatima i daljnjim planovima.\nInformirajući ministra, Todorović je istakao da Phyto-BiH projekt pruža tehničku, naučnu i operativnu pomoć laboratorijima Federalnog zavoda za poljoprivredu u Sarajevu i Federalnog agromediteranskog zavoda u Mostaru.\nS obzirom da su ti zavodi odgovorni za fitosanitarnu dijagnostiku i kvalitet sjemena, važno je da usklade svoje procedure sa internacionalnim standardima EPPO, ISO 17025 i ISTA. Napomenuo je, također, da taj projekt pruža podršku i fitosanitarnoj inspekciji FBiH, čija je dužnost da čuva granice BiH od štetnih organizama.\nIstičući važnost projekta, ministar Dedić je pozdravio dosad postignute rezultate i dao punu podršku daljnjim aktivnostima na jačanju fitosanitarnog sistema u Bosni i Hercegovini.\n– Izuzetno nam je drago što ovaj projekt koji finansira Vlada Italije pomaže u postepenom preuzimanju standarda Evropske unije u oblasti zaštite bilja, što bez sumnje predstavlja najkompleksniji i najdugotrajniji posao u cjelokupnom procesu evropskih integracija. Uime Federalnog ministarstva poljoprivrede, vodoprivrede i šumarstva, kao i poljoprivrednika u FBiH, zahvaljujem italijanskoj Vladi na podršci koju pruža Bosni i Hercegovini kroz Phyto-BiH projekt – kazao je Dedić.\nInače, taj projekat se provodi uz finansijsku podršku italijanskog Ministarstva vanjskih poslova i međunarodne saradnje kroz CIHEAM IAMB – Mediteransko-agronomski institut u Bariju, kojem je povjerena implementacija projekta, saopćeno je iz Federalnog ministarstva poljoprivrede, vodoprivrede i šumarstva.\nU BiH blokirana 96.082 računa poslovnih subjekata


Vojnovič: Kosovo bez nezavisnosti dok ne ispuni uslove medjunarodne zajednice\nGlavni utisak senatora Džordža Vojnoviča posle posete Beograd u Prištini jeste -- kako kaže u ekskluzivnom razgovoru za Glas Amerike -- da su pregovori o budućem statusu Kosova veoma kontroverzni. U susretima sa premijerom Koštunicom, predsednikom Tadićem i ministrom inostranih poslova SCG, Draškovićem senator Vojnovič se stekao uvid u teškoće sa kojima je Srbija suočena, a kao glavne navodi hvatanje u koštac sa radikalnim elementima nakon smrti Slobodana Miloševića, referednum u Crnoj Gori, potrebu saradnje sa Haškim sudom i tešku ekonomsku situaciju. Mada je Stejt department izdao saopštenje da još nije formulisan zvaničan američki stava o konačnom statusu Kosova, percepcija u medjunarodnim krugovima je da Vašington favorizuje nezavisnost...\nVojnovič: Ako biste sproveli anketu medju članicama Kontakt grupe dobili biste konsenzus da će konačni status Kosova biti nezavisnost. To je realnost mada većina ljudi nije spremna da to i kaže. Lideri Srbije žele da Kosovo ostane deo Srbije, a ja sam ih upitao kakve koristi imaju od sadašnje situacije u kojoj Srbi i pripadnici drugih manjina nemaju ličnu slobodu, slobodu kretanja, niti su im zaštićena ljudska prava... Srpski lideri bi trebao da se izbore za zaštitu manastira, crkava i srpskog življa, da u toj pokrajini vlada bezbednost, da izbeglice mogu da se vrate, da se ostvari prava decentrlaizcija, poboljša ekonomija. Takodje me brine što Beograd ne podstiče kosovske Srbe da uzmu učešća u pregovračkom procesu. Albanskim liderima na Kosovu, predsedniku Sejdijuu i premijeru Čekuu, rekao sam da ako žele nezavisnost moraju da stvore potrebnu bezbednost za sve. Sve dok se to ne osvrati, na Kosovu moraju biti prisutne snage NATO, medjunrodna policija i medjuanrodne sudije.\nGlas Amerike: Medjutim, Beograd podržava koncept najviše autonomije, ali ne i nezavisnosti za Kosovo...\nVojnovič: Moram da kažem da je najverovantiji ishod nezavisnost Kosova i za tu mogućnost bi Beograd trebalo da se pripremi. Medjutim, Kosovo neće dobiti nezavisnost sve dok ne ispuni odredjene uslove medjunarodne zajednice.\nGlas Amerike: Iz kog razloga je Kosovo jedinstven slučaj i kao takav zaslužuje nezavisnost?\nVojnovič: Vraćamo se na Miloševića. Veliki broj ljudi u Srbiji smatra Miloševića velikim liderom, a ja mislim da će ga istorija zabeližiti kao najgoreg lidera u istoriji Srba: UN sada upravljaju Kosovom, napustio je Srbe i u Krajini i u Bosni... Sve je rezultat njegove politike, koja se bazirala na ideji lažnog nazionalizma i velike Sribje. -- A sad imamo manju Srbiji. S druge strane, Kosovo zaslužuje nezavisnost samo pod uslovom da ostvari multietničko i demokratsko društvo sa punim pravima manjina.\nGlas Amerike: Da li bi nezavisnost Kosova uspostavila presedan za druge sporne regione u svetu?\nVojnovič: Ako na Kosovu imate multietničko i slobodno društvo to neće destabilizovati region. Ono što će destabilizovati taj region je produžetak sadašnje situacije. Ne verujem ni u stvaranje velike Albanije. U doba nove tehnologijie, svi mi znamo šta se dešava u svakom deliću sveta i medjuanrodna zajednica će znati kako da se uhvati u koštac sa svim nedoslednostima na Kosovu.\nGlas Amerike: Kakav je rezultat vaših razgovora u Beogradu o saradnji Srbije sa Haškim tribunalom?\nVojnovič: Beograd čini sve što može da ispuni zahteve saradnje sa Haškim sudom i da izruči Mladića. Ljudi koji su ranije bili zaduženi za hapšenje Mladića nisu želeli da ga pronadju, a sada je situacija sasvim suprotna. Medjutim, ako Mladić sebe smatra patriotom trebalo bi da pomogne svojoj zmelji i da se preda Haškom sudu. Tim gestom bi otvorio ogromne mogućnosti za Srbiju.


HIGH TIMES zakonodavne Roundup: 11 jula - vijesti - Shenzhen Asuwant plastike ambalaža Co., Ltd\nHIGH TIMES zakonodavne Roundup: 11 jula\nPo prvi put posle nekog vremena, borba za legalizaciju marihuane u Sjedinjenim Državama dolazi sa sve pozitivne vesti. Propozicija u Arkanzasu i Massachusetts očišćena za glasanje u novembru, dok je predlog u Severnoj Dakoti izgleda na dobrom putu. Druge istaknute funkcije prolazak legalizaciju mera u glavnom gradu u Pensilvaniji i verovatnoća Denver birači mogu će se odlučiti o inicijativi za najmanje jedan socijalne koristi ove jeseni.\nPročitajte sve o tim događajima i više u funkciju Roundup zakonodavne HIGH TIMES za 11 jula:\nPennsylvania: Harisburgu Decriminalizes posedovanje marihuane\nGradskog vijeća Harisburgu glasao je prošle nedelje u korist mera koje bi eliminisalo kriminalne kazne zbog posedovanja manji lonac. Uredbe, koja je preuzela gradske vlasti nekoliko meseci da postignu, bi uvreda kažnjava sa 75 dolara u redu – 150 dolara da počinilac je uhvatio koristi biljku u javnosti. Međutim, tri put prestupnici mogu i dalje biti optužen za prekršaj po pravilu "tri stavke" gradonačelnik Papenfuse. Na žalost, ta mera je i dalje daje lokalna policija opciju naplatiti ljudi pod zakon države – pravljenje ni prvi put prekršaj prekršaj.\nColorado: Dva inicijativa potrošnje javne lonac mogao da udari glasačkih\nIzgleda da je Denver birači mogli imati mogućnost preko koje socijalne marihuane koristi inicijativu da podrže ovog novembra. Jedan predlog, koji je podržan od strane Denver poglavljem NORML, dozvolio bi privatne kanabis klubova da se uspostavi širom grada za rekreativne lonac potrošnju, dok je drugi, je poduhvat koji nadgleda, delimično, projekat politike marihuane, dao bih svaki restoran ili bar mogućnost podešavanja posebnu sekciju za korisnika marihuane. Nijedna grupa je odustaje od zadatka da bi bilo na glasanju ove jeseni. Ako oba mere budu odobreni, biće potpuno na glasanje zajednice da biste utvrdili koji bi plan postaje deo gradskih kanabis trgovine.\nMassachusetts: Rekreativnih marihuane inicijativa može da se pojavi se glasa\nVrhovnog pravosudnog sud Massachusettsa izrekao presudu prošle nedelje, daje za rekreativne glasačke mere odobrenje za takav pred birače ovog novembra. Međutim, pre nego što ovo se može dogoditi, sud je naložio glasačke naslov promenjeno iz "Legalizaciju marihuane," za "Legalizaciju regulacija i oporezivanje marihuane" kao i nekoliko drugih promena. Novi jezik listic je na sledeći način:\n"Glasanje da bi omogućilo osobe 21 i stariji da poseduju, koristite i prenos marihuane i proizvoda koji sadrže marihuanu koncentrat (uključujući jestive proizvode) i uzgoja marihuane, svi u ograničenim količinama, i pružiti za regulisanje i oporezivanje za komercijalnu prodaju marihuane i marihuana proizvoda."\nProšlog petka, grupa sastoji se od guvernera Charlie Baker, Boston gradonačelnik Martin J. Walsh i kuću zvučnika Robert A. DeLeo su najavili osnivanje kampanju protiv inicijative.\nArkansas: Medicinsku marihuanu inicijativu da se pojavi na glasanje\nBirači u Arkanzasu će dobiti priliku ovog novembra da odluči da li država treba da legalizujemo medicinsku marihuanu za ozbiljno bolestan i smrtno bolestan. Prošle nedelje, kancelarije sekretara je saopštio je da je predloženi glasačke mera doneљen od strane Arkansans Samilosnog briga kvalifikovan dovoljno potpisa da odem pred glasanje zajednice na predstojećim izborima. Međutim, organizatori se brinemo, da konkurentski inicijativu da sabotiraju mogućnost za medicinsku marihuanu biti legalizovana sve zajedno. Grupa poziva na Little Rocku advokat David kauи da obustavi svoju kampanju i obrazac Ujedinjenog Fronta da stavim nijedan predlog pred biračima ovog novembra. Pitanje o medicinskoj marihuani nije uspela u 2012.\nSeverna Dakota: Grupa će predati peticiju da stavim medicinsku marihuanu na glasanje\nBirači u Severnoj Dakoti videlo je izdanje medicinsku marihuanu na listicu ovog novembra. Grupa iza u Severnoj Dakoti Samilosnog, prema očekuje da podnesu oko 15 500 potpisa do kancelarije sekretara je uoči krajnjeg roka (danas). Ukupno 13,452 potpisa mora biti potvrđena grupa da zaradim mrlja na listicu. Za razmatranje glasačke, će takođe verovatno biti predat i predlog za dodatne vezanim za marihuanu u ponedeljak.\nPar: FDA JE ODOBRILA BOMBONE SA UKUSOM AMFETAMINI ZA DECU\nSledeći: SCOTUS poslova novi udarac do 4


Dodik: Cilj nam je promena Ustava Republike Srpske\n► Dodik: Cilj nam je promena Ustava Republike Srpske\n17.11.2018 Banja Luka\nSrpski član predsedništva u Predsedništvu Bosne i Hercegovine Milorad Dodika izjavio je da je ima za cilj da u toku svog mandata promeni Ustav Republike Srpske, za koji kaže da služi za ometanja rada tog entiteta.\nOn je u intervjuu za sutrašnju Politiku kazao da Klub Srba u Federaciji Bosne i Hercegovine nije formiran od Dejtona do sada a da Veće naroda Republike Srpske služi za ometanje entitetskih organa.\n"Evo, direktno ću reći, ako ne popune Klub Srbau drugom entitetu, pristupićemo ustavnim promenama i ukinuti Veće naroda Republike Srpske... Ne pretim, ali ako mi tamo ne možemo imati popunjen klub, zašto bismo birili servilni prema drugima", rekao je Dodik.\nOn je najavio i da će posebnu pažnju posvetiti obaveštajnoj i bezbednosnoj zajednici i da će njegovo obezbeđenje biti iz Republike Srpske.\n"Ne treba mi obezbeđenje s nivoa Bosne i Hercegovine. Zar da prihvatim da me čuva SIPA (Agencija za istrage i zaštitu BiH) koja je pre tri meseca htela da me hapsi, zatvara i pretresa? To mogu da otpišu", kazao je Dodik.\nDodao je i da Obaveštajno-bezbednosna agencija (OBA) te države odgovarati isključivo Predsedništvu, odnosno da će "srpski ljudi u OBA odgovarati srpskom članu Predsedništva".\n"Bez obzira što pokušavaju da naprave zajedničku službu, mi imamo naš interes. Ne može biti interes Republike Srpske da se obaveštajno prati rukovodstvo Srbije. Niti mogu da proglase (ruskog pisca Zahara) Prilepina za nepoželjnog", rekao je Dodik i dodao da su ljudi iz OBA unazad četiri godine pratili njega i njegovo okruženje.\nPrema njegovim rečima, "OBA se pretvorila u službu koja priprema ljude za stavljanje ljudi na crnu listu SAD".\n"Svaki čovek koji radi na važnim poslovima u zajedničkim institucijama biće ocenjivan. Nije mi važno iz koje je političke partije, već da je patrioda i da predstavlja Republiku Srpsku. Oni za koje se utvrdi da su konformisti, izgubiće mesta. Ako skupština Republike Srpske definiše šta je interes (tog entiteta), nemaju činovnici šta o tome da diskutuju", rekao je Dodik.\nOn rekao da loše međuetničke odnose i nepoverenje unutar države treba pripisati "stranom faktoru", a povodom njegovog nedavnog sukoba sa austrijskim ambasadorom kaže da "nema konflikt ni sa kim".\n"Austrijski diplomata pokušava da nam govori kako ćemo se ponašati. Nismo se sastajali dve godine, od kako sam ga otkačio. Navijački se ponaša za muslimansku stranu i nekakvu BiH... Oni koji su spremni da poštuju Republiku Srpsku i mene koa člana Predsedništva imaće dijalog. Oni koji nisu, neće biti poštovani", rekao je Dodik.\nDodik: Incko može bonska ovlašćenja da okači mačku o rep\nPredsedavajući Predsedništva BiH Milorad Dodik izjavio je danas da Visoki predstavnik u BiH može "bonska ovlaštćenja" da "okači mačku o rep", jer Savet bezbdnosti...\nPredsedavajući Predsedništva BiH Milorad Dodik i predsednica Republike Srpske Željka Cvijanović odbacili su danas izveštaj visokog predstavnika u BiH Valentina Incka pred Savetom bezbednosti...


Rang lista uspešnosti za jul 2017. godine\nSektor za katastar nepokretnosti je u postupku kontrole i praćenja rešavanja predmeta u službama za katastar nepokretnosti izvršio analizu podataka za jul 2017. godine. Analizirani podaci se odnose na upravne predmete, spiskove akata (kopija plana, uverenje, list nepokretnosti), vodove, masovnu procenu i vanupravne predmete.\nNa osnovu podataka evidentiranih u pisarnici za jul 2017. godine sačinjena je lista službi po uspešnosti. Kriterijumi za statističku obradu podataka su upravni predmeti, spiskovi akata (kopija plana, uverenje, list nepokretnosti), vodovi, masovna procena, vanupravni predmeti i broj zaposlenih u službi. Izvršena je analiza baze podataka sa posebnim osvrtom na složenost postupka u rešavanju predmeta klasifikacionih oznaka 952-02-4, 952-02-9 i 952-02-11 u odnosu na preostale upravne predmete održavanja katastra nepokretnosti. Na osnovu prikazanih rezultata službi i broja rešenih predmeta navedenih klasifikacija izvršeno je novo rangiranje i formiranje liste uspešnosti.\nNapomena Služba za katastar nepokretnosti Novi Beograd za mesec jul nije rangirana zbog preseljenja službe na novu lokaciju.\nLista uspešnosti - Jul 2017...


KMF Leskovac usamljen na vrhu tabele - juGmedia\nKMF Leskovac usamljen na vrhu tabele\nPosle dvanaest odigranih kola u Trećoj futsal ligi Istok, ekipa KMF Leskovac sa velikih 13 koraka prednosti ispred drugoplasirane ekipe BSK iz Bujanovca nastavlja seriju dobrih rezultata i krupnim koracima grabi ka dugo očekivanom plasmanu u Drugu ligu.\nNa meniju leskovačkih vukova u dvanaestom kolu našla se ekipa Bele Crkve, jedina koja je u dosadašnjem delu sezone uspela da ostane neporažena (3:3 u Kuršumliji). Lako i vrlo ubedljivo golovima Kostića u 2. Vukojevića u 5., 7., i 20., Bojata u 25. Nikolića u 27., Stanojevića u 28., i Nastića u 33. i 35. minutu savladali su Leskovčani goste, reklo bi se sa pola snage.\nStrelac za gostujuću ekipu bio je Popović u 26. minutu.\nU narednom kolu, KMF Leskovac će ponovo biti domaćin. Na noge Leskovčanima dolazi, iako poslednja na tabeli, uvek nezgodna ekipa Miners iz Majdanpeka, a utakmica se igra u SRC Dubočica u nedelju 8. marta u 18 časova.\nKmf Leskovac se zahvaljuje publici na dosadašnjoj podršci i poziva navijače da i ovog puta budu igrač više za domaću ekipu.\nZanimljivost ove sezone, u Trećoj futsal ligi Istok, je da prvoplasirana ekipa KMF Leskovac sa gol razlikom od 72:19 (+53) ima najbolji odnos datih i primljenih golova od svih futsal ekipa sa pozitivnom gol razlikom od prve do treće lige.\nMuzika i poezija povodom 8. marta u Medveđi\nTroje povređeno u dva sudara\nIzazvao težak udes, povredio troje tinejdžera pa pobegao\nTroje tinejdžera povređeno je noćas oko ponoći u Daničićevoj ulici u Nišu kada je, na njih naletela „škoda fabia“ koja je sletela sa kolovoza.…\nSedmočlanu porodicu Tasić pored siromaštva pogodila i bolest, pomažu humani ljudi\nAktivistkinje i članice Humanitarne sekcije Udruženja Kraljevina Srbija grad Vranje, posetile su porodicu Ivice Tasića u selu Krševica, čija je žena…\nRazbio ciglom vrata apoteke, policija naišla dok je krao novac\nPripadnici Ministarstva unutrašnjih poslova u Nišu sprečili su tešku krađu u jednoj apoteci u tom gradu i zatekli dvadesetogodišnjeg muškarca dok…


Gotovi Seminarski Diplomski Maturalni Master ili Magistarski - Drustvo zasnovano na znanju\nGotovi Seminarski Diplomski Maturalni Master ili Magistarski > Obrazovanje > Društvene nauke > Upravljanje znanjem > Drustvo zasnovano na znanju\nPuna verzija: Drustvo zasnovano na znanju\n20-07-2010, 10:54 PM\nU poslednje vreme svedoci smo burnih i korenitih promena u oblasti društveno-političkih odnosa i ekonomskih osnova priređivanja kako na domaćem tako i na inostranom planu. Sve ove promene zahtevaju usvajanje i razvoj nove poslovne filozofije, razvojne strategije i u skladu sa tim osposobljenost za poslovanje na novim osnovama. Prestrukturiranje naše privrede i reformisanje preduzeća postavlja i nove zahteve u upravljanju preduzeća. To podrazumeva prihvatanje savremenog koncepta znanja koji je zemljama savremene tržišne ekonomije dao svoje pozitivne rezultate. S obzirom da postoje različiti pristupi ovome, bitno je naglasiti njegov razvojni aspekt, odnosno odrediti ga kao stvaranje uslova koji obezbeđuju aktivnosti ljudi na ostvarivanju zajedničkih ciljeva odgovarajućeg procesa rada, kao „conditio sine qua non“ opstanku, rastu i razvoju drustva.\nZnanje je sposobnost da se u relativno kratko vreme dođe do informacije koja će omogućiti svakone u organizaciji da donese najbolje rešenje.Međutim njega ne treba posmatrati kao neku novu strategiju koja će zameniti reinženjering, kvalitet ili timski rad.Ukoliko se upotrebe napredne tehnologije proces postaje daleko brži. To podrazumeva da drustvo mora biti sposobno da realizuju sledeće zadatke:\n•\tDa traže relevantne vrednosti znanja\n•\tDa sortiraju one najvažnije,\n•\tDa ih usmeravaju,\n•\tDa analiziraju koja znanja treba primeniti za postizanje maksimalnog efekta i\n•\tDa pravovremeno reaguju\nNa pr. Koncept ''čaja'' okuplja pojedince da reše određeni problem tako što će kroz razgovor i razmenu ideja doći do najboljeg rešenja.\nKoorporativna memorija i kritičke funkcije drustvenog znanja\nKoorporativna memorija je skup međusobno povezanih akcija jedne grupe (dva ili više pojedinca koji rade na postizanju zajednočkog cilja), koje se tiču odluka, procesa, ustaljenog ponašanja politike i procedura koje postoje nezavisno od pojedinaca koji te akcije omogućuju. Uključuje metode za bolje razmišljanje, brže učenje i efikasnu razmenu onoga što se zna. Radi se o tome da procesi efektivnog razmišljanja postanu sastavni deo jedne organizacije ...


SZS: Evroparlamentarci uvažili zahtev za promenu formata dijaloga\nIzvor: RTS, 15.Nov.2019, 14:48\nSavez za Srbiju je saopštio da je u razgovoru sa evropskim parlamentarcima izneo jasne i poznate stavove da u zemlji, kako su ocenili, nema uslova za fer i demokratske izbore jer su institucije razorene, i da nema vladavine prava niti slobode medija.\nSavez za Srbiju je saopštio da je njegova delegacija juče i danas u dva navrata razgovarala sa predstavnicima Evropskog parlamenta o izbornim uslovima, na >> Pročitaj celu vest na sajtu RTS << odvojenim sastancima bez predstavnika vladajuće koalicije.\n"Evropski parlamentarci su uvažili zahtev SZS-a da se format dijaloga promeni i oni će posredovati u dijalogu vlasti i opozicije", naveo je Savez za Srbiju.\nSavez za Srbiju je na oba sastanka, dodaje se u saopštenju, istakao nedvosmislen stav da je nemoguće obezbediti fer uslove za izbore na proleće 2020. godine, jer oni moraju da važe najmanje devet meseci pre održavanja izbora, i da zato na njima neće učestvovati.\nLider Dveri, jedne od partija unutar opozicionog bloka Savez za Srbiju (SzS), Boško Obradović izjavio je da su predstavnici ovog bloka još pre mesec dana od delegacije Evropskog parlamenta tražili promenu formata dijaloga vlasti i opozicije. SzS ne učestvuje u dijalogu koji je uz posredovanje...


LJiljana Habjanović Đurović, Foto Privatna arhiva\nOva manifestacija održana je pod pokroviteljstvom Ministarstva kulture Ruske Federacije, podršku njenog predsednika Vladimira Putina, kao i patrijarha moskovskog i cele Rusije, Kirila, i pod sloganom "Za najviše ideale i uzdizanje ljudske duše". U okviru priredbe i raskošnog muzičko-scenskog programa, kojim je rukovodio Nikolaj Petrovič Burljajev, dodeljene su nagrade festivala najzaslužnijim stvaraocima i poslenicima kulture.\nZahvalivši se Međunarodnom slovenskom forumu i "svima onima koji smatraju da njeno delo zaslužuje visoko priznanje", LJiljana Habjanović Đurović je rekla:\n- Hvala svima koji vole Srbiju, hvala Svetom Sergiju Radonješkom pod čijim se duhovnim okriljem održava Festival "Zlatni vitez", hvala Presvetoj Bogorodici, hvala Hristu za sva naša postignuća.\nNakon uručenja nagrade, LJiljani Habjanović Đurović, Nikolaj Petrovič Burljajev je pročitao njenu pesmu posvećenu Svetom Sergiju Radonješkom pod nazivom "Dve duše", a velikoj svečanosti u Hramu Hrista Spasitelja prisustvovali su i predstavnici Ambasade Republike Srbije u Ruskoj Federaciji.\nLJiljana Habjanović Đurović je neposredno pre uručenja nagrade bila gost Biblioteke inostrane literature, gde su zastupljene i njene knjige, kao i Centra slovenskih kultura koji deluje u okviru ove institucije, gde se susrela sa Pavelom Leonidovičem Kuzminom, direktorom Biblioteke inostrane literature i Jelenom Marlen, direktorkom Centra slovenskih kultura. Takođe, dobitnicu Zlatne Puškinove medalje u moskovskom Sretenjskom manastiru primio je direktor izdavačke delatnosti otac Platon.\nPodsećanja radi, do sada je na ruski jezik prevedeno šest romana LJiljane Habjanović Đurović. Visoko priznanje, Puškinovu medalju za životno delo, od naših pisaca primio je još Dobrica Ćosić pre jedanaest godina.\nMeđunarodna kulturna manifestacija "Zlatni vitez" slovi za jednu od najznačajnijih kulturnih manifestacija slovenskih zemalja. O tome svedoči kontinuirana podrška predsednika Putina, koji je i ove godine poručio da je "Zlatni vitez" odavno postao najvećim događajem koji se očekuje u društvenom i kulturnom životu Rusije i drugih zemalja, te da je festival u skladu sa potrebama za očuvanjem visokih moralnih i neprolaznih duhovnih vrednosti, porodičnih vrednosti i da je u službi međunarodne saradnje.\nSNAŽAN KULTURNI POKRET\nISKAZUJUĆI podršku u svom pismu, NJegova svetost patrijarh moskovski i cele Rusije Kiril je istakao da je najvažnije da je za sve godine postojanja festival ostao veran devizi utvrđenoj na samom početku - "za najviše ideale i uzdizanje ljudske duše", te da se "tokom minulih godina festival pretvorio u snažan kulturni pokret objedinivši u isti okvir slovenskog stvaralačkog saveza stvaraoce umetnosti iz različitih krajeva sveta".\nNagrada za životno delo festival Zlatni vitez LJiljana Habjanović Đurović Moskva vesti\n75 AUSTRALIJA GLEDA DNEVNIK U NEVERICI: Dve vesti šokirale naciju (VIDEO)


Tiago Stanković: Pismo Vučiću povodom dešavanja sa radnicima iz Vijetnama – Otvoreno\nNaslovnaVestiTiago Stanković: Pismo Vučiću povodom dešavanja sa radnicima iz Vijetnama\nTiago Stanković: Pismo Vučiću povodom dešavanja sa radnicima iz Vijetnama\nPisac Dejan Tiago Stanković objavio je danas na svom Fejsbuk profilu da je predao pismo predsedniku Srbije Aleksandru Vučiću povodom dešavanja sa radnicima iz Vijetnama na gradilištu kineske fabrike Linglong u Zrenjaninu.\nOn je u pismu zamolio Vučića da bez odlaganja učini sve u svojoj moći da svakom stranom radniku na boravku u Srbiji, a kojima su oduzeta putna dokumenta i sloboda kretanja, lična sloboda smesta bude vraćena.\nTiago Stanković se pozvao na Zakon koji predviđa stroge kazne za vinovnike trgovine ljudima, kao i na drevnu srpsku tradiciju slobodoljublja, osveštanu u našem pravu u najmanju ruku od 1835. članom 118. Sretenjskog Ustava, po kojoj na srpskoj zemlji niko ne može biti sužanj.\nDodao je da se obraća u svoje ime, ali i ispred ogromnog mnoštva prijatelja, čitalaca, kao i sugrađana iz Srbije i posebno onih iz rasejanja, koji znaju kako je biti stranac u tuđoj zemlji, pa ih tema robovlasništva nad strancima u Srbiji posebno dotiče.\nTiago Stanković je u objavi na Fejsbuku naveo da Vučić sada makar neće moći da kaže da nema pojma o čemu se radi.


RTS :: DS: Naprednjaci izneverili građane\nPolitika DS: Naprednjaci izneverili građane\nčetvrtak, 11. jun 2015, 15:20 -> 15:28\nDS: Naprednjaci izneverili građane\nNajavu poskupljenja struje za 12 odsto od 1. avgusta treba shvatiti isključivo kao još jedno iznevereno obećanje i poslednji u nizu pokušaj režima da svoju nesposobnost naplati građanima Srbije, saopšteno je iz Demokratske stranke.\nDemokrate navode da je teško proceniti da li je licemernije to što je jedno od osnovnih predizbornih obećanja SNS-a bilo upravo pojeftinjenje struje od 20 odsto, ili premijerovo nepristojno ubeđivanje građana da je u drugim zemljama struja skuplja, javlja Tanjug.\nObećanje o pojeftinjenju struje treba dodati na "beskrajni spisak neistina i neispunjenih obećanja", poput onoga da je samo SNS garant toga da se penzije neće smanjivati, da će kvadratni metar stana koštati 380 evra, da će se u Srbiji otvoriti fabrika delova za boinge, stoji u saopštenju.\nTakođe, navodi se da se među neispunjena obećanja svrstava i da će građani živeti bolje do kraja 2014. godine, da će se otvoriti fabrika čipova u vrednosti od četiri milijarde evra ili da će nam Ujedinjeni Arapski Emirati pokloniti tri milijarde evra.\nDemokrate smatraju da je sasvim jasno da SNS niti ima sposobnosti da vodi Srbiju, niti kredibiliteta da građane dalje zamajava svojim neistinitim obećanjima.\nIpak, sasvim je jasno, dodaje DS, da cenu nesposobnosti naprednjaka ne smeju da plaćaju građani kroz povećanje poreza, smanjenje plata i nova poskupljenja, što je jedina politika Srpske napredne stranke, zaključuje se u saopštenju.


- Novinarska nagrada "Dušan Bogavac", koja se dodeljuje za etiku i hrabrost, uručena je novinarki televizije N1 Jeleni Zorić, snimatelju N1 televizije Aleksandru Cvrkotiću i redakciji lista Danas."Jelena Zorić je svojim hrabrim i etičkim angažmanom, tokom 2020. godine, naročito za vreme građanskih protesta početkom jula, potvrdila atribute časnog i profesionalnog žurnalizma, kao i snimatelj Aleksandar Cvrkotić", a redakcija Danasa, je nagradu zaslužila "svojom uređivačkom politikom i sadržajima, kojima pokazuje standarde etičkog i hrabrog novinarstva", navedeno je u objašnjenju nagrade.\nUrednik lista Danas Dragoljub Petrović na uručenje nagrade došao je sa najmlađim novinarima iz te redakcije Milošem Miljkovićem i Aleksandrom Popovićem, jer su, kako je rekao "oni budućnost novinarstva".\n- Er Srbija, objavila je da će 9. novembra, letom na relaciji Beograd – Moskva, ponovo uspostaviti vazdušnu vezu sa Rusijom.\nEP šalje pisma Dačiću s pozivom na što brži nastavak dijaloga vlasti i opozicije\n- Evropski parlament (EP) uputiće uskoro dva pisma predsedniku Skupštine Srbije Ivici Dačiću sa pozivom da što pre bude nastavljen dijalog vlasti i opozicije u Srbiji o unapređenju izbornih uslova.\n"Pored čestitki šefu srpskog parlamenta na izboru, u pismima evroparlamentaraca biće sadržan poziv Dačiću da što pre bude moguće, nastavi dijalog vlasti i opozicije o unapređenju izbornih uslova u Srbiji, uz posredovanje EP. Da bi takve diskusije otpočele, biće nužno da Dačić u ime Skupštine Srbije, sa Evropskim palamentom potpiše sporazum kojim se dozvoljava posrednička uloga EP", preneo je list.\n- Visoka zagađenost vazduha zabeležana je u Beogradu i još nekolikon gradova u Srbiji, pokazuje aplikacija za merenje zagađenosti Air Visual, dok zvanični podaci sa sajta Agencije za zaštitu životne sredine pokazuju da je kvalitet vazduha prihvatljiv, što je i objavljeno u jutarnjim programima televizija s nacionalnom frekfencijom.\nKako navodi internet portal Nova.rs, u Beogradu, na Vračaru, prema podacima aplikakcije Air Visual, vazduh je bio nezdrav za osetljive grupe stanovništva, a vrednosti su slične kao vrednost zagađenja vazduha u Pekingu. Istovremeno, podaci sa Agencije za zaštitu životne sredine pokazuju da je konkretno na mernoj jedinici Beograd Vračar vazduh prihvatljiv.\nAir Visual pokazuje pojačano zagađenje u još nekim gradovima Srbije, na primer u Kosjeriću, dok istovremeno Agencija tvrdi da je konkretno u Kosjeriću kvalitet vazduha dobar.\nVisok nivo zagađenja vazduha zabeležen je prethodnih dana širom Srbije, što se vezuje za početak grejne sezone, uz industrijska zagađenja.\nAni Brnabić dodelila sebi na korišćenje vilu gde je bila Jovanka Broz\n- Poslednja odluka Ane Brnabić u prethodnoj vladi je bila da vilu "Bor" u kojoj je decenijama živela Jovanka Broz dodeli sebi na korišćenje, objavila je danas Nova.rs.\nBol korporacija za 15 godna poslovanja u Srbiji investirala 200 miliona evra\n- Beogradska fabrika korporacije Bol (Ball) za proizvodnju aluminijumskih limenki za piće je saopštila da je za 15 godina poslovanja u Srbiji investirala 200 miliona evra.\nU fabrici te kompanije, najveće američke "grinfild investicije" u Srbji, proizvedeno je 18 milijardi limenki za piće i zaposleno 400 ljudi.\nLimenke za piće odlaze iz beogradske fabrike na više od 20 tržišta sveta, a Bol korporacija je jedan od najvećih izvoznika u Srbiji.\n"Veoma smo ponosni na rezultate koje smo ostvarili tokom ovih 15 godina. Više od polovine prvobitno zaposlenih radnika i dalje je s nama. Mi smo kompanija koja visoko ceni svakog zaposlenog i stalno težimo njegovom ličnom i poslovnom razvoju", izjavio je direktor fabrike u Beogradu Branislav Savić.\nPo rečima direktora prodaje za Jugoistočnu Evropu u kompaniji Bol, Nikole Narančića, limenka za piće, koja je u potpunosti može reciklirati bez gubitka kvaliteta i predstavlja pravi primer "cirkularne ekonomije", postala je najpoželjnija ambalaža u Srbiji i svetu.\nKako je saopšteno, Bol fabrika u Beogradu je prva u Srbiji koja kompletnu proizvodnju realizuje korišćenjem 100 odsto obnovljivih izvora energije, u najvećoj meri energije vetra.\nOtvaranje tržnog centra Galerija na lokaciji Beograda na vodi\nTržni centar "Galerija Beograd", na lokaciji Beograda na vodi, biće otovren danas i prema najavi investitora biće najveći u Srbiji i regionu.\nIzgradnja objekta od 300.000 kvadarata počela je 2017. godine a investitor je kompanija Igl hils (Eagle Hills) iz Ujedinjenih Arapskih Emirata.\nOtvaranju tržnog centra prisustvovaće predsednik Srbije Aleksandar Vučić i predsednik kompanije Igl hils Muhamed Alabar.\n- Opozicija je pokušala više puta dijalog sa vlasti, ali su u tom dijalogu ljudi na vlasti ubeđivali opoziciju da je "više u medijima nego Vučić i onda vi nemate o čemu da pričate", izjavio je predsednik Stranke slobode i pravde (ŠP) Dragan Đilas.\nĐilas je povodom osnivanja Inicijativnog odbora ŠP u Kniću rekao da je dijalog između režima i opozicije moguć jedino uz posredovanje Evrope, i dodao da očekuje da će do toga doći na proleće 2021.\n"Nama je potrebno posredovanje, da neko dođe, sutra predloži neka pravila, kao u Makedoniji i Crnoj Gori, koja će omogućiti da se promeni situacija ne samo u medijima, nego da se stane sa pritiskom na ljude koji moraju da glasaju za vlast da ne bi ostali bez posla. To mora da stane i ne sme nikad više da se ponovi", rekao je juče Đilas.\n"Moj stav ne dele svi. Shvatam da je to što su neki prekršili ono što su obećali, pa izašli na izbore ozbiljan problem, ali to je problem i za njih", rekao je Đilas.\n- Nekadašnji koministar policije, advokat Božo Prelević ocenio je da je vlast u Srbiji "u sprezi sa mafijom" i dodao da je u prethodnih osam godina vlasti Srpske napredne stranke (SNS), kriminal po obimu "značajno veći i po raspoloživim sredstvima neuporediv sa devedesetim".\n"Tu je izvor smene (Nebojše) Stefanovića. Predsednik je hteo da skloni Stefanovića i zameni ga apsolutno podobnim čovekom. Mislim da će takva kadrovska politika razoriti policiju potpuno", naveo je Prelević.\nOcenio da je aktuelna politička scena u Srbiji "neobično bratstvo i jedinstvo finansija, dela sveštenstva, nasilja, politike i informisanja".\n"Ovakva vlast potrebna je da bi izglasali izmene Ustava i mislim da u tom smislu rade studiozno i sa crkvom, mafijom i navijačima. Ali ono što izmiče kontroli je što mafija po prirodi svog nasilništva i filozofije sticanja moći i novca, uvek dolazi u sukob između sebe", dodao je Prelević.\nVučić je najveći ekološki problem Srbije\n- Lider pokreta Dveri Boško Obradović poručio je u otvorenom pismu predsedniku Srbije Aleksandru Vučiću da je Vučić najveći ekološki problem Srbije i da je apsolutna laž sve što je izjavilo o kompaniji "Rio tinti".On je naveo da je Vučić na pitanje novinara o ekološkom protestu protiv otvaranja novog rudnika u Loznici, rekao da vlast nema nikakve veze sa stranom kompanijom "Rio tinto" i aludirao da je bivša vlast donela rešenja u vezi sa ispitivanjem i eksploatacijom rude jadarita u Podrinju još 2004. i 2011. godine.\nVesić otvorio dečije igralište na kanalizaciji u Mirijevu\n- Beogradski odbor Narodne stranke saopštio je da je zamenik gradonačelnika Goran Vesić u naselju Mirijevo u opštini Zvezdara otvorio dečije igralište u neposrednoj blizini divljeg kanalizacionog ispusta, pa deca ne mogu da se igraju zbog nepodnošljivog smrada koji se širi okolinom.\n"Ako nadležne službe nešto ne preduzmu, skupićemo se i blokiraćemo ulice. Šta će nam nacionalni stadioni ako ne možemo da izađemo iz kuće zbog smrada", rekao je Ninić.\nOn je istakao da je kanalizacija najveći problem u opštini Zvezdara, koju čini 17 mesnih zajednica, a pet je ugroženo nedostatkom kanalizacione mreže - Severni bulevar, Staro Mirijevo, Veliki Mokri Lug, Mali Mokri Lug i Novo Mirijevo.\nOdbornik Narodne stranke u Skupštini Beograda Miloš Pavlović rekao je da je nelegalna gradnja uzrok problema sa kanalizacijom, jer "divlje izgrađeni objekti" nemaju legalne priključke na kanalizaciju, pa se fekalne vode izlivaju u Mirijevski potok.\n"Dozvoljava se nelegalna gradnja, a ne prilagođava se infrastruktura i naselja više ne mogu da podnesu toliki priliv stanovništva. Korumpiranoj vlasti SNS-a nije važno kako će ljudi živeti, nego da uzme novac za nelegalnu gradnju, njih nije briga da li će biti saobraćajne gužve i da li će smrdeti kanalizacija", dodao je Pavlović.\n"Tunel dužine 580 metara bi bio izgrađen od Ustaničke do Ulice Matice srpske i u velikoj meri bi rešio problem saobraćaja, jer bi skratio vezu Mirijeva sa Bulevarom kralja Aleksandra i vezu sa Čukaricom i Novim Beogradom", rekla je Lipovac Tanasković.\nKlinički centar Niš obećava produžetak ugovora za medicinare iz KOVID-bolnica\n- Lekari koji su na početku epidemije korona virusa zaposleni na određeno vreme u niškom Kliničkom centru (KC), a kojima ovih dana ističu ugovori o radu, nastaviće da i dalje rade, rekli su agenciji Beta u toj zdravstvenoj ustanovi.\n"Medicinsko osoblje koje je zaposleno početkom epidemije zarazne bolesti Kovid-19, u svrhu zbrinjavanja i lečenja pacijenata zaraženih virusom, nastaviće da radi u Kliničkom centru Niš, i radiće na istim poslovima, jer će uprava svima produžiti ugovore o radu", naveli su u upravi KC.\nUkupno 122 meedicinara su zaposlena marta i aprila radi zbrinjavanja i lečenja kovid pacijenata, a rukovodstvo KC sada nije reklo na koliko meseci će im biti produženi ugovori o radu.\nBroj pacijenata u kovid bolnicama niškog Kliničkog centra za poslednjih deset dana je udvostručen. Juče je bio hospitalizovan 71, a pre deset dana ih je bilo upola manje - 36.\n- Tokom današnjeg sastanka delegacija Kosova i Srbije o tehničkim temama nije bilo značajnijeg približavanja stavova, saopšteno je iz Vlade Kosova.\nJuče su u Briselu, uz posredovanje specijalnog predstavnika EU za dijalog Kosovo-Srbija, Miroslava Lajčaka, kosovska delegacija koju je predvodio državni koordinator Skender Hiseni, i srpska delegacija imale sastanak o rešavanju finansijskih potraživanja i imovinskih pitanja.\n"U okviru ove teme danas se razgovaralo isključivo o penzijama i katastru. Uprkos dugoj raspravi o ovim temama, još nema značajnog približavanja stavova. Ipak, dogovoreno je da se rasprava o ovom elementu sveobuhvatnog sporazuma - finansijskim zahtevima i imovinskim pitanjima između dve zemlje, nastavi na sledećem sastanku", kaže se u saopštenju Vlade Kosova.\n- Zgrada Ambasade Srbije u Moskvi obnovljena je i, umesto dosadašnje sivkasto bele boje, ofarbana je na crveno-bele pruge.\nAmbasador Srbije u Moskvi Miroslav Lazanski izjavio je da je zgrada Ambasade obnovljena sredstvima sponzora i ofarbana u boje kluba za koji on navija, njegovom odlukom, preneli su srpski mediji.\n"Meni se učinila ta kombinacija crvenih i belih pruga... Ja navijam za Crvenu zvezdu i hajde kad već odlučujem neka bude. Mada su mi oba domara u Ambasadi partizanovci i prihvatili su to korektno", rekao je Lazanski.\nZgrada Ambasade Srbije u kojoj je bila i ambasada bivše SRFJ, nije obnavljana više od 25 godina.


Novoimenovani direktor Agencije za istrage i zaštitu Bosne i Hercegovine, Darko Ćulum, posjetio je danas (19.08.2020) Službu za poslove sa strancima. Tom prilikom direktor Službe za poslove sa strancima, Slobodan Ujić, upoznao je gospodina Ćuluma sa trenutnom situacijom povećanog priliva migranata u BiH te je istakao da je predmetom rada Službe u 2020. godini bilo više od 10.000 migranata.\nSagovornici su se složili da je pitanje povećanog priliva ilegalnih migranata jedno od ključnih bezbjednosnih izazova za Bosnu i Hercegovinu, te da je potrebno zajedničko djelovanje svih agencija za provođenje zakona kako bi se BiH uspješno nosila sa ovim pitanjem.\nNa sastanku je istaknuta dobra dosadašnja saradnja između Službe za poslove sa strancima i Agencije za istrage i zaštitu BiH. Agencija za istrage i zaštitu je ostvarila značajne rezultate u borbi protiv krijumčarenja migranata, ali i svih drugih oblika kriminaliteta. Direktor Službe, Slobodan Ujić naglasio je da Služba za poslove sa strancima prikuplja operativne informacija koje proslijeđuje nadležnim agencijama za sprovođenje Zakona, a posebno kada je u pitanju razmjena informacija u vezi sa krijumčarenjem, trgovinom ljudima i borbom protiv terorizma čime Služba daje značajan doprinos bezbjednosti Bosne i Hercegovine.\nU proteklom periodu, Služba za poslove sa strancima je identifikovala 20 migranata za koje je utvrđeno da mogu predstavljati prijetnju javnom poretku i bezbjednosti Bosne i Hercegovine te je navedena lica u saradnji sa Agencijom za istrage i zaštitu i Obavještajno bezbjednosnom agencijom uspješno locirala i stavila pod nadzor u Imigracioni centar.\nDirektor Službe za poslove sa strancima, Slobodan Ujić zahvalio se gospodunu Ćulumu na posjeti Službi za poslove sa strancima, čestitao mu na izboru za direktora i izrazio uvjerenje da će dobra saradnja Službe za poslove sa strancima i Agencije za istrage i zaštitu, njegovim izborom za novog direktora biti podignuta na još viši nivo.


Kreće takmičenje i u Zoni "Istok": OFK "019" u prvom kolu dočekuje "Brodoremont"\nKreće takmičenje i u Zoni “Istok”: OFK “019” u prvom kolu dočekuje “Brodoremont”\nFK "Kosovo" - OFK "019", FOTO: zajecaronline.com\nJedini zaječarski predstavnik u predstojećoj sezoni Zone “Istok” biće ekipa OFK “019”, koja na startu takmičenja igra protiv “Brodoremonta” iz Kladova.\nI ove sezone čeka ih 15 protivnika, pošto će Zona “Istok”, za razliku od Srpske lige “Istok” imati 16 timova. Sem Zaječaraca iz Timočke Krajine dolaze i “Hajduk Veljko”, “Đerdap”, “Slatina”, “BSK” iz Bogovine, ali i novajlije FK “Bor 1919”, OFK “Knjaz”, “Polom” iz Leskova i FK “Branik” iz Štubika, prenosi glassporta.rs.\n“Kablovi” i “Timok” su minule sezone uspeli da izbore plasman u srpskoligašku konkurenciju, a kome će to ove godine poći za rukom, ostaje nam da vidimo. Među favoritima se ističu negotinski “Hajduk Veljko”, koji je pre prekida prošle sezone zbog pandemije korona virusa zauzimao 3. mesto, ali i novajlija FK “Bor 1919”, koji će glavne protivnike prema najavama imati u “Balkanskom” iz Dimitrovgrada i “Jedinstvu” iz Pirota. Zaječarski zonaš će sa druge strane pokušati, da za razliku od prve sezone u ovom rangu takmičenja, ranije prebrine borbu za opstanak i ostvari plasman u sredini tabele.\nOFK “019” domaće utakmice standardno igra nedeljom, a duel prvog kola protiv gostiju iz Kladova na programu je 16. avgusta, od 17 sati.\nfudbal ofk 019 takmičenje zona istok


NA INICIJATIVU PREDSEDNIKA VUČIĆA: Obezbeđen novac za lečenje malog Gavrila! | Novosti.rs\nSredstva će biti na raspolaganju porodici odmah, kako bi se maloletni Gavrilo Đurđević što pre uputio na lečenje.\nOsuđenici u KPZ Ćuprija izdvojili novac za Gavrila\nPosle zaposlenih i lica lišenih slobode u OZ Kragujevac i KPZ Niš i osuđenici u KPZ Ćuprija pomažu izlečenje malog Gavrila Đurđevića\nOsuđena lica u Kazneno-popravnom zavodu Ćuprija odlučila su da izdvoje novac za lečenje osmomesečnog Gavrila Đurđevića, pošto su ovu humanitarnu akciju prethodno pomogli zaposleni i lica lišena slobode u Okružnom zatvoru Kragujevac i Kazneno-popravnom zavodu Niš.\nU ovom zavodu je 76 osuđenika, što je skoro 70 odsto lica od ukupnog broja, doniralo nešto više od 46.000 dinara za izlečenje dečaka kome je potrebno što pre 2,5 miliona evra za ozdravljenje kako bi dobio neophodnu terapiju u inostranstvu.\nNovac sa depozita osuđenih lica u KPZ Ćuprija biće danas prebačen na račun za lečenje mališana iz Kragujevca.\nSvoju humanost je pokazalo i 670 osuđenika u KPZ Niš kad su tokom Uskrsa prikupili skoro 300.000 dinara za malog Gavrila i tako se pridružili zaposlenima i pritvorenim licima u OZ Kragujevac koji su ranije donirali 80.000 dinara.


TREĆE VEŠTAČENJE ORIĆEVIH POTPISA\nSlovenački grafolog Dorjan Keržan imenovan za veštaka sudskog veća pošto su veštaci odbrane i optužbe dali različito mišljenje o verodostojnosti jednog broja dokumenata sa potpisom Nasera Orića. Keržan očekuje da će analiza dokumenata biti gotova u narednih mesec dana.\nNa samom početku suđenja Naseru Oriću, u oktobru 2003. godine, tužilaštvo je u dokazne spise uvelo 263 dokumenta koje su njihovi istražitelji zaplenili u štabu Armije BiH ili su ih dobili od vlasti Republike Srpske. Od tada do danas traju sporenja o verodostojnosti nekih dokumenata kojima tužilaštvo nastoji da dokaže Orićevu komandnu ulogu na teritoriji Srebrenice tokom 1992. i 1993. godine i odgovornost za zločine koje su počinili njemu podređeni vojnici.\nPrema braniocima, dokumenti u posedu optužbe "dolaze iz sumnjivih izvora", a naknadno su i "prepravljani", dok su Orićevi potpisi na jednom broju dokumenata "falsifikovani." Odbrana tvrdi i da je deo dokumenata, iako nose datume iz 1992. i 1993. godine, načinjen nakon pada Srebrenice 1995. godine od strane srpskih vlasti.\nZbog toga je tokom izvođenja svojih dokaza optužba pozvala holandske stručnjake – Jana de Kujera/Jan de Koeijer, eksperta za tehničku analizu dokumenata, i grafologa Alfonsusa Fahela/Alphonsus Vagel. Kujer je tvrdio da tokom analize dokumenata "nije naišao na tragove neovlašćenih ispravki", dok je Vagel rekao da je većinu dokumenata "vrlo verovatno", a deo njih "moguće" potpisao Orić.\nVeštak odbrane je, međutim, tvrdio "da je nemoguće" da su potpisi Orićevi, navodeći da se u spornim dokumentima potpisi završavaju tačkom, što je različito u odnosu na originalni potpis optuženog. Esad Bilić, grafolog i veštak za naučno ispitivanje dokumenata, negirao je verodostojnost dokumenata ukazujući na "niz prepravki, izmena i nedoslednosti".\nPošto su stavovi veštaka odbrane i optužbe dijametralno suprotni, sudsko veće je odlučilo da imenuje svog veštaka – slovenačkog grafologa Dorjana Keržana. Njemu su danas predati dokumenti sa spornim potpisima koje bi trebalo da uporedi sa originalnim Orićevim potpisima. Takođe, on će izneti i mišljenje u vezi sa eventualnim prepravkama na dokumentima. Svoj ekspertski izveštaj Keržan će dati početkom marta kada bi trebalo da dođe u Hag da odgovara na pitanja sudija, optužbe i odbrane.


PREVARA Uzimala novac za izmišljeni posao u Čikagu\nPolicija je podnela krivičnu prijavu protiv M.M. (40) iz okoline Topole zbog sumnje da je na prevaru od troje Nišlija uzela 548.000 dinara lažno se predstavljajući kao zastupnik programa Imigracione službe Amerike.\nPolicija pozvala prevarene građane da slučaj prijave Upravi u Nišu 018/503-173\nOna se sumnjiči da je prevare počinila od oktobra 2014. godine do maja 2015. godine uzimajući novac od ljudi koji su je preko svojih poznanika kontaktirali radi obezbeđivanja neophodne dokumentacije i posla u Americi.\n- Osumnjičena je zaista rođena u Čikagu, što je koristila kako bi žrtve lakše ubedila da joj daju novac. Nudila je navodno zaposlenje na aerodromu u Čikagu, a velike novčane svote od ljudi je tražila radi „pribavljanja dokumentacije“. Jedna Nišlijka joj je uplatila 210.000 dinara, dok je, kako se sumnja, od dvojice prevarenih iz Niša uzela oko 160.000 i 180.000 dinara. Kada su oštećeni posumnjali da će biti prevareni, pozivali su je telefonom, ali više nisu uspeli da stupe u kontakt sa njom - kaže naš izvor.\nPrema nezvaničnim informacijama, sumnja se da prevarenih ima i u drugim gradovima, a jedan mladi par čak se venčao pre planiranog vremena 2013. godine kako bi lakše otišao u Sjedinjene Američke Države.


Pripadnici mirovnih snaga KFOR-a patroliraju u blizini graničnog prelaza Jarinje između Kosova i Srbije, Kosovo, 2. oktobra 2021. (Foto: Rojters, Laura Hasani)\nKod prelaza Jarinje i Brnjak na severu Kosova sproveden je deo sporazuma o deeskalaciji koji su u četvrtak 30. septembra u Briselu postigli Beograd i Priština. Sporzum se odnosi na deblokadu puteva, povlačenje pripadnika specijalne jedinice Policije Kosova i raspoređivanje pripadnika KFOR-a.\nPripadnici KFOR-a raspoređivanje su započeli u subotu ujutru posle osam časova, nakon što su Srbi oslobodili jednu kolovoznu traku, kako bi im se omogućio prolaz, da zauzmu pozicije, gde su poslednjih 13 dana bili prisutni pripadnici specijalne jedinice Policije Kosova.\nMeđutim zastoj od nekoliko sati u “zameni” pripadnika KFOR-a i kosovskih specijalaca, nastao je, jer su pripadnici specijalne jedinice policije Kosova, svoje povlačenje uslovili oslobađanjem obe kolovozne trake puteva kod Jarinja i Brnjaka.\nNakon što su Srbi uklonili sve kamione i automobile kojima su od 20. septebra blokirali puteve, pripadnici specijalne jedinice Policije Kosova povukli se sa prilaznih puteva nedaleko od Jarinja i Brnjaka, a njihovo mesto su zauzeli pripadnici KFOR-a.\nNekoliko sati pre potpune deblokade puta prema Jarinju gradonačelnik Leposavića Zoran Todić, koji je razgovarao jutros sa pripadnicima KFOR-a, rekao je novinarima da je dogovoreno oslobađanje samo jedne kolovozne trake.\n“Ljudi iz KFOR-a su jutros tražili da narod oslobodi jednu kolovoznu traku, kako bi vojnici KFOR-a nesmetano mogli da dođu na lokaciju gde se nalaze pripadnici specijalne jedinice kosovske policije. Ono što je traženo, to je i učinjeno i u razgovoru sa ljudima iz KFOR-a, traženo je da se policijske jedinice povuku. Onog trenutka kad se specijalne jedinice policije povuku,ovo ( barikade ) će sve da bude sklonjeno sa magistrale”, rekao je Todić dodavši da je KFOR “istrajan da taj dogovor ispoštuje do kraja”.\nPrema sporazumu o deeskalaciji situacije koji su uz posredstvo Evropske unije u Briselu postigli Beograd i Priština, predviđeno je da danas u periodu od 08 do 16 časova budu uklonjene barikade sa magistralnih puteva u blizini prelaza Jarinje i Brnjak, kao i da pripadnike specijalne jedinice Policije Kosova zamene pripadnici KFOR-a, koji će tu ostati naredne dve nedelje.\nPuteve na severu Kosova u blizini prelaza Jarinje I Brnjak Srbi su blokirali 20. septembra, nakon što je Vlada Kosova donela odluku o uvođenju reciprociteta za srpske registarske tablice i prisustva pripadnika specijalne jedinice policije Kosova u blizini ovih prelaza.\nKao privremeno rešenje “problema” sa tablicama predstavnici Beograda I Prištine dogovorili su se da se od ponedeljka 04. oktobra primenjuje režim nalepnica, ( za registarske tablice ) onako kako je dogovoreno u dijalogu uz posredovanje EU ( 2016. godine ), dok se ne dođe do trajnog rešenja.\nPod tačkom 3. Sporazuma o deeskalaciji situacije navodi se da će biti “formirana Radna grupa u kojoj će biti predstavnici Evropske unije, Beograda i Prištine, i da će njom predsedavati EU. Cilj Radne grupe biće pronalaženje stalnog rešenja za pitanje automobilskih tablica u skladu sa standardima i praksom EU. Prvi sastanak Radne grupe biće 21. oktobra 2021. u Briselu. U roku od šest meseci od prvog zasedanja, Radna grupa će predstaviti svoje nalaze o trajnom rešenju u dijalogu na visokom nivou”.


Vršilac dužnosti direktora Elektroprivrede Srbije (EPS) Milorad Grčić rekao je da je deo zaposlenih radnika koji obavljaju administrativne poslove za Površinske kopove Rudarskog basena „Kolubara“ danas tražio od direktora tog preduzeća da im omogući izlazak sa posla pre početka protesta koji predvodi smenjeni predsednik sindikata Milan Đorđević.\n„Upravna zgrada Površinskih kopova RB „Kolubara“ je zgrada u kojoj se obavljaju administrativni poslovi i u njoj ne borave radnici koji učestvuju u proizvodnom procesu. Proces proizvodnje na kopovima ‘Kolubare’ odvija se normalno, bez smetnji“, naveo je Grčić u saopštenju povodom tvrdnji vođe protesta nezadovoljnih radnika Milana Đorđevića da je direktor EPS-a zaposlenima naredio da napuste radno mesto kako bi ih sprečio da učestvuju u protestu.\nĐorđević je ranije danas izjavio da su radnici u Upravnoj zgradi u Baroševcu dobili naredbu da napuste radno mesto, pa su im obezbedjeni autobusi da ih odvezu do Lazarevca i Beograda, a zaposlenima u Lazarevcu da do 15 sati ne smeju da napuštaju radno mesto.\nProtest je počeo oko 14 sati.\nGrčić je u saopštenju naveo da su radnici tražili da napuste radno mesto pre početka protesta smenjenog predsednika sindikata radnika EPS-a Milana Đorđevića jer su „uplašeni za svoju bezbednost i plaše se potencijalnih zloupotreba“.\nIstakao je da se „prema dostupnim informacijama, Đorđevićev skup odvija nedaleko od upravne zgrade, ali na otvorenom prostoru, van kopova, i niko ne sprečava zaposlene da prisustvuju bilo kakvim skupovima van radnog vremena“.\n„Najvažnije je da moramo brinuti i o zahtevima radnika koji ne žele da učestvuju na takvim skupovima“, naveo je Grčić.\nDodao je da je „sve što je izgovorio Milan Đorđević notorna laž izgovorena samo zbog ličnih interesa“.\nĐorđević je optužio Grčića da uplaćeni ugalj za predstojeću zimsku sezonu ne isporučuje radnicima već privatnim stovarištima, da je devet meseci isplaćivao plate manje od ugovorenih i da neracionalno troši novac tog državnog preduzeća, pa da je za kupovinu nameštaja potrošio 33 miliona evra zbog čega je sa delom radnika započeo protest prošle nedelje u Beogradu.


Napredni multiorganski čip za personalizovanu medicinu | PC Press\nIstraživači sa Fakulteta za inženjerstvo i primenjene nauke Univerziteta Kolumbija razvili su napredni sistem organ-na-čipu koji uključuje srce, kosti, jetru i tkivo kože u nezavisnim nišama koje su povezane sa simuliranim vaskularnim tokovima. Sistem čak uključuje i imune ćelije koje cirkulišu unutar simulirane vaskulature.\nTehnologija predstavlja napredak u sistemima organ-na-čipu jer omogućava naučnicima da proučavaju efekte lekova ili intervencija na više organa istovremeno. Štaviše, pošto su sva projektovana tkiva stvorena korišćenjem indukovanih pluripotentnih matičnih ćelija dobijenih iz uzorka krvi, to bi moglo da omogući personalizovanu medicinu.\nBrojne istraživačke institucije širom sveta razvile su različite jedinstvene uređaje, ali stvaranje višeorganskih sistema ostaje izazov. Na kraju krajeva, svaki organ u telu uživa u jedinstvenom okruženju koje mu najbolje odgovara, uprkos tome što je povezan sa drugim organima kroz cirkulaciju. Ponovo kreiranje ovih niša na čipu, uz istovremeno omogućavanje komunikacije između njih, predstavlja ogroman zadatak, ali izgleda da su ovi istraživači uspeli da ga razbiju nakon mnogo napornog rada.\n„Ovo je za nas ogromno dostignuće — proveli smo deset godina vodeći stotine eksperimenata, istražujući bezbroj sjajnih ideja i pravili mnoge prototipove, a sada smo konačno razvili ovu platformu koja uspešno obuhvata biologiju interakcija organa u telo“, rekla je Gordana Vunjak-Novaković, jedan od programera nove platforme.\nČip je veličine stakalca mikroskopa i sadrži tkiva kostiju, kože, srca i jetre, koje su istraživači odabrali jer sva ova tkiva doživljavaju značajne nuspojave tokom terapije raka. Sistem stoga predstavlja metod za testiranje da li će određeni pacijent tolerisati specifičnu terapiju raka.\n„Obezbeđivanje komunikacije između tkiva uz očuvanje njihovih individualnih fenotipova bio je veliki izazov“, rekla je Kacey Ronaldson-Bouchard, još jedan istraživač uključen u studiju. „Pošto se fokusiramo na korišćenje modela tkiva izvedenih od pacijenata, moramo pojedinačno da sazrevamo svako tkivo tako da funkcioniše na način koji oponaša odgovore koje biste videli kod pacijenta, i ne želimo da žrtvujemo ovu naprednu funkcionalnost kada povezujemo više tkiva. ”\n„U telu, svaki organ održava sopstveno okruženje, dok je u interakciji sa drugim organima vaskularnim protokom prenoseći cirkulišuće ćelije i bioaktivne faktore. Dakle, odlučili smo da povežemo tkiva vaskularnom cirkulacijom, istovremeno čuvajući svaku pojedinačnu nišu tkiva koja je neophodna za održavanje njegove biološke vernosti, oponašajući način na koji su naši organi povezani u telu.”\nPročitajte i: Perfuziona mašina obnavlja donorsku jetru za transplantaciju\nTagovi: medicina, multiorganski čip\n← Apple testira iPhone sa USB-C\nNekoliko zabavnih načina da poboljšate pokazivač vašeg Mac-a →


Ruski naučnici šalju miševe na let oko Meseca - Sputnjik Srbija\n11:47 25.05.2020 (osveženo 11:56 25.05.2020) Preuzmite kraći link\n„Postoje planovi da se u bespilotnoj letelici ‘Orao’ oko Meseca pošalju životinje, ali to ne zavisi samo od nas. Za izradu potrebne opreme za držanje životinja biće potrebno izdvojiti sredstva u okviru Saveznog kosmičkog programa Rusije“, objasnio je Sičov.\nTo će najverovatnije biti miševi, jer treba poslati one životinje koje se već proučavaju. „Bilo bi poželjno da imamo pacove, ali su oni prilično veliki, a da bi njihov broj bio dovoljan za istraživanje, treba mnogo prostora“, dodao je naučnik.\nRanije je saopšteno da će prvo probno lansiranje svemirskog broda „Orao“ biti izvršeno u avgustu-septembru 2023. godine na raketi-nosaču „Angara A5“ sa kosmodroma „Vostočni“. Za 2024. godinu planiran je bespilotni let, a 2025 – let sa posadom do Međunarodne svemirske stanice.\nProbni letovi planirani su da se završe 2028. godine i da brod počne da se eksploatiše. Planirano je da on obleti oko Meseca 2029. godine, a za 2030. godinu planirano je da u njemu ruski astronauti slete na površinu Meseca.\nmiševi, svemir, Rusija, Mesec


Vježbajmo mozak – Betty\nPoboljšat ćemo koncentraciju i pamćenje pravilnom ishranom, fizičkom aktivnošću, stimulacijom mozga, društvenim aktivnostima\nU eri mobilnih komunikacija i života u velikim gradovima, naš mozak mora da radi gotovo bez predaha, što često dovodi do smanjene koncentracije. Ona je važna đacima prilikom učenja, zaposlenima u obavljanju radnih obaveza, učesnicima u saobraćaju…. Utješno je što i uz male promjene u navikama možemo pomoći sebi da nam koncentracija bude zadovoljavajuća tokom mladosti, ali i kada zađemo u stariju dob..\nZa dobru koncentraciju, kao i za dobro pamćenje, neophodno je, najprije, da ste zdravi, a to ćete postići hranom koja je korisna vašem organizmu i redovnim vježbanjem. Kada je tijelo redovno fizički aktivno, ne samo da ima brz metabolizam, već se na taj način i mozgu obezbjeđuju dovoljne količine kisika, što doprinosi boljoj koncentraciji.\nTakođer vam je neophodan i kvalitetan san, kako bi tijelo uspjelo da se regeneriše. Kada spavamo, mozak i nervi bolje sređuju utiske i impulse koji ostanu nakon svjesnog dijela dana i na taj način vam obezbjeđuju čist list za početak narednog dana.\nMozak stari ali nemojte to ubrzavati\nKada već znamo da se moždane ćelije oštećuju kako starimo, zašto bismo ubrzavali taj proces aktivnostima kao što su gledanje televizije ili igranje kompjuterskih igrica? Nije strašno ako se ove dvije aktivnosti primjenjuju umjereno, ali je činjenica da većina ljudi provodi sate i sate pred TV ekranom. Pretjerano gledanje televizijskog programa ili igranje igrica, vremenom će oslabiti vašu memoriju, vašu koncentraciju i kognitivne funkcije vašeg mozga.\nBorovnice za pamćenje\nHrana od koje koncentracija i pamćenje imaju koristi treba da sadrži mnoštvo vitamina, minerale poput magnezija i cinka, folnu kiselinu i amino kiseline, kao i omega-3 masti. U hranu koja vam pomaže da poboljšate pamćenje i koncentraciju spadaju: borovnice, avokado, koštunjavo voće, lan, masna riba, zeleno povrće, crna čokolada, voda.\nPola sata dnevno čitajte\nTreba čitati različite vrste knjiga, jer je za mozak to veoma dobra stimulacija. Na primjer, ako vaš posao zahtjeva čitanje stručne literature, ovoj aktivnosti dodajte povremeno i neke romane bestselere, ali i članke iz novina. Dovoljno je oko pola sata dnevno što nije mnogo.\nUkrštenice stimulišu mozak\nRješavanje ukrštenica, sudoku, rebusa, pronalaženje skrivenih razlika na slikama, rješavanje zagonetki, učešće u kvizovima – sve su ovo načini da stimulišemo mozak i time utičemo na našu koncentraciju u svakom drugom poslu.\nJedan od najsnažnijih načina stimulacije mozga je učenje stranog jezika. Stoga razmislite o kursu stranog jezika ili online kursevima koji vam, uz nezaobilazan rječnik, mogu pomoći u savladavanju određenog jezika.\nUkoliko nemate vremena za nešto od ovoga postoje i prirodni suplementi koji vam mogu pomoći da se vaša koncentracija podigne na visok nivo.


Predstavnici NALED-a posetili opštinu Lebane – Lebanske vesti\nPredstavnici NALED-a posetili opštinu Lebane\n02.07.2021 lebanskevesti Lebane, Vesti 0\nU kabinetu predsednika opštine Lebane održan je, prvi u nizu, sastanak sa predstavnicima Naled-a. Sastanku su pored rukovodstva opštine Lebane prisustvovali i direktorka za dobru upravu NALED-a Ana Ilić, savetnica za regionalni razvoj NALED-a Dijana Spalević, projektni asistent ispred Naled-a Uroš Čolaković, predsednica Udruženja „Ruža“ Slobodanka Pavlović i saradnik Predrag Stošić.\nLebane je jedna od opština iz Srbije, pored Surdulice i Vlasotinca gde će se sprovesti projekat „Bolje prilike po meri nerazvijenih područja“ uz podršku Evropske unije (IPA 2. Program prekogranične saradnje Srbija – Severna Makedonija), NALED u partnerstvu sa Udruženjem žena „Ruža“ iz Lebana, Fondacijom za menadžment i industrijski razvoj iz Skoplja i Udruženjem za aktivizam, edukaciju, kulturu i umetnost Civilni Centar „AktivUm“ iz Kumanova. Projekat će se sprovesti i u opštinama iz Severne Makedonije – Kumanovo i Staro Nagoričane.\nPredstavnici NALED-a istakli su ovom prilikom da je bliska saradnja sa opštinom Lebane stub za postizanje projektnih ciljeva, a prvi korak u projektu je mapiranje prirodnih, ljudskih, ekonomskih resursa opštine, uključujući mapiranje najperspektivnijih poljoprivrednih proizvoda, tradicionalnih jela i rukotvorina kao i zanatskih i turističkih usluga (seoski turizam, agroturizam).\nVeče internacionalnog profi boksa u centru Lebana 10. jula


Hororskop otkriva kako da izbegnete nagativan uticaj svemira: evo šta donosi poslednja Mesečeva četvrt — Astrologija — Stranica 1 od 2 — Lovesensa.rs\nHoroskop otkriva šta će se promeniti dok Mesec u Blizanacima obrazuje kvadrat sa Suncem u Devici - evo kako šta treba da izbegnete dok traje poslednje Mesečeva četvrt!\nJednom godišnje, Mesec u Blizanacima obrazuje kvadrat sa Suncem u Devici, odnosno, poslednju menu koja se naziva poslednja četvrt, a ove godine to će biti 3. septembra. Početkom nedelje, Mesec ulazi u četvrtu fazu, napet aspekt koji će se osećati narednih 28 dana koliko traje Mesečev (lunarni) horoskop. Zbog toga će znaci koji su pod uticajem Meseca, Rakovi, Bikovi i Ribe, naročito rođeni u prvoj i drugoj dekadi, češće menjati raspoloženja, i to, više muškarci nego žene. To se dešava zato što se Mesec u svakom znaku zadržava oko dva i po dana, a svaki dan obrazuje drugačije aspekte sa tranzitnim planetama i planetama u našem natalnom horoskopu.\nPošto će Mesec biti u fazi opadanja, ne preporučuje se da započinjete velike poslove, već je bolje da privodite kraju ono što ste započeli u vreme mladog Meseca, oko 11. avgusta, kada je bilo i delimično pomračenje Sunca u Lavu. U ovom periodu opuštanja, kada se Zemljin satelit, u stvari, priprema za fazu mladog Meseca, bilo bi bolje da se oslonite na razum, budući da i Blizancima i Devicom upravlja Merkur, planeta logike i komunikacija.\nMada se svake godine ponavlja ova Mesečeva faza, poslednja četvrt u trećem zodijačkom znaku, aspekti koje Zemljin satelit obrazuje sa ostalim tranzitnim planetama nisu isti, zbog čega se ne ponavljaju isti događaji.\nOsim neharmoničnog aspekta sa Suncem, Mesec u ovoj poslednjoj fazi takođe obrazuje inkonjunkciju sa Jupiterom u Škorpiji, planetom prosperiteta i ekspanzije u znaku erotike i finansija, što vodi ka preterivanju upravo u tim oblastima.\nNapet aspekt, kvadrat, sa retrogradnim Neptunom u Ribama podstiče inspiraciju i nadahnuće kod osoba koje se bave kreativnim zanimanjima poput pisanja, ali i tehničkog crtanja i arhitekture.\nOvako sprečavamo sopstveni uspeh: 9 laži koje govorimo sami sebi, a treba da prestanemo


Zakon o referendumu stupio na snagu - Medija centar\nZakon o referendumu stupio na snagu\nPredsednik Srbije Aleksandar Vučić je sinoć gostjući u emisiji Hit rekao da bi „imao primedbe, da je video Zakon o referendumu“, ipak u Službenom glasniku je objavljen Ukaz u kome se vidi da ga je potpisao 25. novembra.\nOgovarajući na pitanje novinara Vučić je rekao: „Ne mogu da vam kažem, ali mislim da Zakon o referendumu jesam potpisao, a Zakon o eksproprijaciji sigurno nisam“.\nIako predsednik Aleksandar Vučić sinoć nije eksplicitno rekao da li je potpisao Zakon o referendumu, sednica Odbora za ustavna pitanja i zakonodavstvo, koja je održana jutros u 9h, počela je rečima predsednice Odbora Jelene Žarić Kovačević kojima je potvrdila da je Zakon stupio na snagu.\n„Kao što znate, novi Zakon o referendumu stupio je na snagu, a u skladu sa Zakonom o referendumu, mi smo u obavezi kao Odbor da prosledimo RIK odluku o raspisivanju republičkog referenduma radi potvrđivanja akta o promeni Ustava Republike Srbije, koja sadrži i takozvano referendumsko pitanje“, rekla je Žarić Kovačević na otvaranju sednice.\nSamim tim je potvrdila da je Zakon stupio na snagu, a i u Službenom glasniku se pojavio Ukaz u kome se vidi da je predsednik potpisao Zakon o referendumu 25. novembra.\nPodsetimo, Vučić je sinoć rekao da „bi imao primedbe, da je video Zakon o referendumu“.\n„Ja bih našao zamerke, da vam iskreno kažem, oko Zakona o referendumu, jer ovaj drugi Zakon o eksproprijaciji nema veze s njihovim zamerkama. Mi ovde pričamo o stadionu i infrastrukturnim projektim, veze nema s Rio Tintom. Imao bih primedbe, da sam video Zakon o referendumu i narodnoj inicijativi, i oko broja potpisa i oko svega drugog, ali to nije Zakon koji je protivustavan. Ja nemam pravo da vraćam nešto što mi se ne sviđa. Moj pravni tim će meni sutra ili prekosutra dostaviti mišljenje ili videću već kako to ide, ne znam ni kada šta treba da potpišem, ali u svakom slučaju uvek dobijem za svaki zakon njihovo mišljenje, sam pogledam i donosim odluku o tome“, rekao je sinoć Vučić.\nDanas je, odgovarajući na pitanja novinara, rekao da „ne može da kaže, ali misli da Zakon o referendumu jeste potpisao, a Zakon o eksproprijaciji sigurno nije“.


Vakcine će kasniti dan | Starmo\nNaslovnica BiH Vakcine će kasniti dan\nVakcine će kasniti dan\nSarajevo — Vakcine protiv korona virusa koje je Bosna i Hercegovina platila kroz COVAX mehanizam, njih 23.400 doza BioNTech/Pfizer, umjesto 24. marta, kako je ranije bilo najavljeno, u BiH trebalo bi da stignu dan kasnije, 25. marta, saopšteno je iz Ministarstva civilnih poslova BiH.\n“Informisani smo da je dostava vakcina prolongirana za jedan dan u odnosu na prethodno najavljene termine. Prema najnovijoj informaciji, dolazak 24.000 doza rastvarača najavljuje se za srijedu 24. marta, 2021. godine, dok 23.400 doza BioNTech/Pfizer vakcina dolazi u četvrtak 25. marta 2021.”, navodi se saopštenju Ministarstva civilnih poslova BiH, prenosi Radio Slobona Evropa.\nIz istog Ministarstva su naveli da isporuka vakcina AstraZeneca takođe stiže u četvrtak (25. mart) u Sarajevo, u večernjim satima.\n“U okviru COVAX mehanizma u ovoj isporuci će biti 26.400 doza vakcina AstraZeneca. Vakcine će stići avionom iz Istanbula, oko 20 sati”, saopšteno je iz Ministarstva civilnih poslova BiH.\nMinistrica vanjskih poslova BiH Bisera Turković najavila je 11. marta kako će vakcine iz COVAX-a pristizati u tri ture – 23. marta, 29. marta i 22. aprila.


Izvor: Sportske.net, 20.Okt.2020, 13:33\nNovi izveštaj o zdravstvenom stanju Partizanovog ofanzivnog veziste.\nČinilo se na početku da bi Sejduba Suma mogao da obeleži 163. večiti derbi, jer je odlično odigrao prvih nekoliko minuta kada je Partizan i poveo, ali vrlo brzo došlo je do duela sa Sekuom Sanogom, posle kog je Suma morao ne samo van terena, nego i na hitan oftalmološki pregled na VMA.\nDanas su obavljeni novi pregledi, >> Pročitaj celu vest na sajtu Sportske.net << posle kojih je ustanovljeno da zbog Sanogove neopreznosti Suma neće moći da pomogne Partizanu u narednih mesec dana, ali ne samo to.\nSve je moglo da se završi jezivo...\n''Posle opsežnih medicinskih pregleda prvotimac Partizan Sejduba Suma izostaće sa utakmica svog tima u narednih mesec dana, kao posledica udarca u oko na 163. večitom derbiju od strane igrača Crvene zvezde Sekua Sanoga.\nPovreda je toliko ozbiljna da minimalan napor u toku dana moze dovesti do potpunog gubitka vida, dok je sam igrač imao ‘sreću’ jer da je je povreda bila 2 mm dalje na licu mesta bi izgubio vid i oko'', saopšteno je danas iz Partizana.\nIzvor: Sportske.net, 21.Okt.2020, 10:36\nPartizanov klupski doktor detaljnije objasnio kakva je situacija sa Sumom...Sejduba Suma je na 163. večitom derbiju odigrao tek desetak minuta, ali mu je i to bilo dovoljno za ključni doprinos kod jedinog gola koji je postigao Filip Stevanović...Nažalost, zbog neoprezne reakcije Sekua Sanoga, ofanzivni...


Gledanje horor filmova pomaže gubitku kilograma\nForumCacak » LIFESTYLE » ZDRAVLJE » Gledanje horor filmova pomaže gubitku kilograma\ntaj Ned 27 Okt 2013 - 17:52\nAko se pitate kako da izgubite kilograme, evo jednostavnog rešenja - gledajte horor filmove!\nPrema studijama sa Unerziteta u Velikoj Britaniji, grupa ljudi je, nakon gledanja horoor filma, izgubila oko 200 kalorija.\nPrema navedenim eksperimentima, horor film čini da telo troši više kalorija. Neke od statistika: posle gledanja filma ''Isijavanje'', prosečni gledalac sagori 184 kalorije, a posle gledanja filma ''Ajkula'', prosečni gledalac sagori 181 kaloriju.\nPotrošnja straha se povezuje sa nivoom straha koji ovakvi filmovi izazivaju. Probajte, ništa ne može da škodi, ali ako se baš plašite, isključite tv, pokrijte se jorganom preko glave i nađite drugi način za sagorevanje kalorija.\nDa bi ovo imalo efekta, potrebno je da gledate film najmanje 92 minuta. Naučno objašnjeje za ovo je činjenica da je potrebno toliko vremena da se krv ''popuni'' adrenalinom.\nA kako se postiže potrošnja ili sagorevanje kalorija? Prema rečima naučnika, postiže se pri ubrzanom radu srca, ubrzanom disanju.\nOvaj vid brzog delovanja andrenalina, izazvanih strahom, smanjuje apetit, povećava metabolizam i sagoreva više kalorija.


Na sajtu „Svet Fudbala“ pogledajte fudbalske rezultate i fudbalske tabele. Informacije za Fudbalska takmičenja i o fudbalskim organizacijama. Pravila fudbala, fudbalske zanimljivosti i sve ostalo što je vezano za fudbal. Takođe imate mogućnost pregleda najnovijih fudbalskih vesti i naslova sa regionalnih internet portala. Vesti su podeljene na izvore iz Srbije, Hrvatske, BiH i Crne Gore. Klikom na sliku izaberite izvor fudbalskih vesti.


Saobraćajni institut CIP :: Projekat rekonstrukcije tramvajske pruge, kolovoza i trotoara na Trgu Slavija sa projektima uređenja saobraćajnice Nemanjina od Ulice kralja Milutina do Ulice Svetozara Markovića sa pripadajućom infrastrukutom i uređenje saobraćajnice Bulevar oslobođenja u postojećoj regulaciji sa pripadajućom infrastrukturom\nProjekat rekonstrukcije tramvajske pruge, kolovoza i trotoara na Trgu Slavija sa projektima uređenja saobraćajnice Nemanjina od Ulice kralja Milutina do Ulice Svetozara Markovića sa pripadajućom infrastrukutom i uređenje saobraćajnice Bulevar oslobođenja u postojećoj regulaciji sa pripadajućom infrastrukturom\nProjektom rekonstrukcije Trga Slavija su obuhvaćeni građevinski radovi na rekonstrukciji tramvajske pruge, kolovoza i trotoara, izmeštanja trolejbuskog, autobuskog i tramvajskog stajališta sa trga Slavija, radovi na rekonstrukciji dela Ulice kralja Milutina između Nemanjine ulice i Ulice kralja Milana, rekonstrukcija kontaktne mreže, vodovodne i toplovodne mreže, osvetljenja, izmeštanje i zaštita postojećih komunalnih instalacija i rekonstrukcija elektroenergetske instalacije kao i ugradnja odgovarajuće saobraćajne signalizacije i opreme.\nNovim konceptom saobraćajnog rešenja Trga Slavija saobraćaj će u velikoj meri biti rasterećen jer su izvedene tri saobraćajne trake za automobilski saobraćaj u kružnom toku, širine po 3,75m. Takođe u kružnom toku su projektovane dve izdvojene saobraćajne trake za vozila JGPP-a koje su širine po 3,5m, pri čemu je saobraćajna traka za kretanje tramvaja sa unutrašnje strane, odnosno bliža kružnom toku.\nPostojeće centralno kružno ostrvo je zadržano sa smanjenim poluprečnikom. Novine na Trgu Slavija svakako su zasebne saobraćajne trake za direktno kretanje automobila iz Nemanjine ulice u Bulevar oslobođenja i iz Mekenzijeve u Beogradsku ulicu. Takođe je projektovana i izdvojena traka za vozila JGPP-a, tzv ''žuta traka'' u Ulici kralja Milana, na potezu od ulice kralja Milutina do kružnog toka Slavija.\nProjektovani kružni tramvajski kolosek u traci za javni gradski prevoz je dužine 247,92m, a na njega se priključuju tramvajski koloseci iz Bulevara oslobođenja, Beogradske i Nemanjine ulice, gde je kompletna stara tramvajska konstrukcija zamenjena novom koja je urađena po najnovijim standardima i sa gumenim izolacionim elementima postavljenim uz bokove šine čime je obezbeđena elektroizolovanost sistema, redukcija buke i vibracija.\nPostojeće trolejbusko i autobusko stajalište je izmešteno sa kružnog toka u Ulicu kralja Milana neposredno ispred ulaza u kružni tok Slavija. Takođe je izmešteno i tramvajsko stajalište u Nemanjinoj ulici na deo tramvajske pruge između Ulice Svetozara Markovića i Ulice kralja Milutina.\nZa potrebe informisanja putnika JGPPa, predviđeni su info displeji na 4 stajališta u Nemanjinoj, na 2 stajališta u Ulici Kralja Milana i na 4 stajališta u Bulevaru oslobođenja. Duž stajališta za tramvaje u Nemanjinoj ulici predviđena je pešačka ograda. Radi povećane bezbednosti pešaka, pešačka ograda je predviđena i u svim zonama nekadašnjih pešačkih prelaza na prilazima kružnom toku Slavija.\nPo novoprojektovanom rešenju, semaforizovane su dve nove raskrsnice, raskrsnica ulica Kralja Milutina i Nemanjine i raskrsnica ulica Kralja Milutina i Kralja Milana, koje će raditi u koordinaciji sa drugim semaforizovanim raskrsnicama na tom potezu.\nU okviru projekta rekonstrukcije Slavije obrađen je i deo ulice kralja Milutina između Nemanjine ulice i Ulice kralja Milana, u dužini od 110m kao kolsko-pešačka saobraćajnica. Kolovozna površina u ovoj ulici je obrađena kamenom kockom.\nDuž trotoara su posebno izdvojene trake za slepe i slabovide osobe kako bi im omogućile lakše kretanje i vezu sa svim ciljnim odredištima (autobuska stajališta i sl.). Na Trgu Slavija, na trotoarima od kamenih kocki su takođe projektovane dvosmerne biciklističke staze.\nNa svim prilaznim pravcima kružnom toku Slavija, u zonama pešačkih prelaza, projektovani su portali/poluportali za kamere za snimanje ulazno/izlaznog saobraćaja po trakama kao i po jedna kamera za snimanje ambijentalnih uslova.\nProjektom uređenja saobraćajnice Bulevar oslobođenja obuhvaćeno je spoljno uređenje pešačkih komunikacija - trotoara, parking prostora i stajališta JGS-a, vibropresovanim dekorativnim pločama i taktilnim pločama radi usmeravanja i bezbednijeg kretanja slabovidih osoba, kao i izgradnja biciklističke staze u okviru desne trotoarske površine posmatrano od kružnog toka Slavija ka Veterinarskom fakultetu.\nUlica Bulevar oslobođenja je projektovana sa tramvajskim bašticama širine 3,20m i četiri saobraćajne trake, umesto dosadašnje tri, čija je širina po 2,85m. Na ovom delu Bulevara oslobođenja je predviđen adaptibilni sistem upravljanja saobraćajem.\nHortikulturno uređenje je urađeno u skladu sa prirodnim uslovima, karakterom i namenom lokacije, sadržajima u neposrednom okruženju i nadovezuje se na saobraćajno arhitektonsko rešenje prostora.\nPo projektu Saobraćajnog instituta CIP u završnoj fazi su i radovi na potpunoj rekonstrukciji platoa koji se prostire od samog kružnog toka na Trgu Slavija do Ulice kralja Milutina, odnosno do zgrade Narodne banke Srbije.


Faktor | Magazinović: EU treba prestati biti tolerantan prema "lošim momcima", oni razumiju samo jezik sile\nMagazinović: EU treba prestati biti tolerantan prema "lošim momcima", oni razumiju samo jezik sile\n28.10.2021. / 11:49\nŠef kluba zastupnika SDP-a BiH i član predsjedništva Partije Evropskih Socijalista (PES) održao je sastanak sa Dietmarom Kosterom, njemačkim zastupnikom u Evropskom parlamentu i izvjestiocem u sjeni za Bosnu i Hercegovinu.\nTema razgovora je bila aktuelna politička i sigurnosna situacija u Bosni i Hercegovini, saopćeno je iz SDP-a.\nKako se ističe u saopćenju, Magazinović je informisao Kostera o tome da je glavni uzrok blokade institucija Bosne i Hercegovine neprihvatanje civilizacijske odluke visokog predstavnika o zabrani negiranja genocida od Milorada Dodika nakon koje je uslijedio niz poteza koji imaju obilježje rušenja ustavnog poretka Bosne i Hercegovine. To sve je dovelo do političke i sigurnosne destabilizacije države.\nNaglasio je da je u pozadini destabilizacije pokušaj skretanja pažnje sa brojnih kriminalnih afera u kojima učestvuju političari ili osobe sa političkom podrškom, te da je očigledno da je jedan broj ljudi spreman državu odvesti u haos kako bi se sakrile nezakonitosti. On je naglasio da je rješenje svih problema u Bosni i Hercegovini u reformi pravosuđa koje će umjesto da radi po uputama političara, početi da ih procesuira.\n- Komentarišući mogućnost sankcija sa političare u Bosni i Hercegovini, Magazinović je istakao svoju podršku, te naglasio da oni koji silom upravljaju političkim procesima jedino razumiju jezik sile. Napomenuo je da je do sada često bila praksa da se prema "lošim momcima" EU ponašao tolerantno, što je u pravilu za rezultat imalo nastavak njihovog lošeg ponašanja zbog čega sada trpimo posljedice - navode iz SDP-a.\nTema razgovora je bio i proces izmjena Ustava i Izbornog zakona gdje su se sagovornici složili da se ni po koju cijenu ne smije odustajati od evropskih vrijednosti niti pristajati na rješenja koja bi bila neprihvatljiva u bilo kojoj državi Evropske unije.\nSagovornici su razgovarali i o migrantskoj krizi u svjetlu brutalnosti koje se dešavaju na granici sa Hrvatskom, o uticaju susjednih država na politička dešavanja u Bosni i Hercegovini, ali i drugim temama prisutnim u Evropskom parlamentu, a koje se tiču naše regije, navodi se u saopćenju.\nSaša MagazinovićDietmar Koster\nJoš bez stava\nSastali se Radončić i Nikšić: SDP u subotu, a SBB u ponedjeljak o Izetbegovićevom prijedlogu


Kratkoročni "trgovinski rat" Srbije i Makedonije\nTrgovinski spor Makedonije i Kosova nije i jedini koji je u poslednje vreme aktuelan u regionu. Pre njih neslaganja su imale i Srbija i Makedonija zbog ograničavanja izvoza pšenice i brašna koje su početkom jula donele makedonske vlasti.\nPo toj odluci, koja je trebalo da važi do kraja godine, uvedena je obaveza makedonskim trgovcima da za kilogram uvezene pšenice moraju kupiti tri kilograma, a za kilogram brašna, četiri kilograma domaće pšenice.\nPočetkom septembra meru usvojenu da bi se, prema tvrdnjama makedonskih vlasti zaštitili tamošnji proizvođači, Makedonija je povukla – što je bio epilog dogovora postignutog na sastanku sekretarijata CEFTA-e, objašnjava za RSE pomoćnica ministra trgovine Bojana Todorović:\n“Na samom zasedanju CEFTA-e sve zemlje su osudile ovu meru i zatražile njeno hitno ukidanje. Makedonija je pod pritiskom prihvatila da to ukine u određenom razumnom vremenskom periodu, kako je navedeno u zaključku, pošto nije želela da se odredi tačna vremenska odrednica. Uzimajući u obzir međunarodna pravila trgovine, računalo se da je taj razuman rok negde oko mesec i po dana, imajući u vidu da su to sezonski proizvodi. Unazad već tri godine Makedonija je istu meru primenjivala za određeno vreme, s ciljem da prvo potroši svoje zalihe tih proizvoda, a zatim da omogući uvoz, što nije dozvoljeno pravilima koje važe među zemljama koje imaju slobodnu trgovinu.”\nUpitana da li je taj problem dugoročno rešen, Bojana Todorović odgovara:\n“Možemo reći da je sada to rešenje vezano za ovaj slučaj. Međutim, pošto smo mi razgovarali u CEFTA-i razgovarali o mogućnosti kako rešiti problem koji se pojavljuje iste godine na isti način sve članice su se usaglasile da se da automatsko pravo na reakciju zemlje koja je pogođena, ako bi takav slučaj usledio i naredne godine”, kaže pomoćnica ministra trgovine.\nKratkoročni “trgovinski rat” dve države obeležile su i pretnje recipročnim merama Srbije Makedoniji koje je trebalo da se primene na uvoz vina i paradajza, što se ipak nije dogodilo. Ipak kontramere u rukama Srbije ostaju kao sredstvo reagovanja u slučaju procene da se problemi ponavljaju, objašnjava Milivoje Miletić u Privrednoj komori Srbije zadužen za regionalnu saradnju. Miletić, međutim, upozorava da bi razmena restriktivnih trgovinskih mera među članicama CEFTA-e obesmislilo izvornu ideju tog sporazuma – slobodnu trgovinu.\n“U svakom slučaju, ovo ne bi trebalo da se ponovi naredne godine. Ako bi se došlo do takve situacije, naša zemlja bi imala apsolutno pravo po CEFTA sporazumu da uvede kontramere u smislu ograničenja uvoza određenih poljoprivrednih proizvoda koji dolaze u Srbiju. Ali ta odluka bi se odnosila praktično na sve CEFTA potpisnice, što nije u interesu trgovine u regionu. Pošto CEFTA sporazum ima infrastrukturu koja se bavi tim problemima, kada nastupe poremećaji u smislu uvođenja bilo kakvih barijera, samo ću podsetiti da su se sve potpisnice CEFTA sporazuma obavezale da će postojeće barijere ukinuti, a nove neće uvoditi”, rekao je Miletić.\nKosovo zabranilo uvoz iz Makedonije kao recipročnu meru\nKosovo ne popušta, Makedonija za brzo rešenje trgovinskog spora\nReakcije u Skoplju: Makedonska vlada kriva za kosovski embargo


Vesić uručio nagrade za radove na temu Prvog svetskog rata\nBEOGRAD – Nagrade za najbolji odeljenski projekat na temu „Obeležavanje stogodišnjice oslobođenja Beograda u Prvom svetskom ratu“ uručene su danas u Dečjem kulturnom centru Beograd, a nagrađeno je ukupno 28 beogradskih škola.\nIdeja projekta je bila da se deci približi taj važan istorijski datum kroz njihovo aktivno učešće i samostalno istraživanje, pa su tako kroz timski istraživački rad i projektni pristup temi, učenici dobili priliku da budu aktivni istraživači i kreatori, stvarajući tako proaktivan stav prema zajednici u kojoj žive.\nNagrade je uručio zamenik gradonačelnika Beograda Goran Vesić koji je rekao da je veliko zadovoljstvo videti kako su se mladi uključili u obeležavanje stogodišnjice pobede u Prvom svetskom ratu.\nPrecizirao je da je nagrađeno 28 škola, da su radovi rezultat zajedničkog rada celog odeljenja, a ne pojedinca i dodao da su neki radili video prezentacije, neki pisali sastave…\nVesić je podsetio da je ove godine Grad Beograd, u saradnji sa Ministarstvom prosvete, nauke i tehnološkog razvoja uveo da se 20. oktobra i 1. novembra prvi čas u beogradskim školama posveti oslobođenju našeg glavnog grada u Prvom i Drugom svetskom ratu.\n„Verujem da će ovo takmičenje postati tradicionalno jer približava mladim generacijama ono što se desilo pre sto godina, daje im mogućnost da budu kreativni i izraze svoja osećanja“, rekao je Vesić koji je nagrađenima čestitao, a ostalima poručio da se potrude sledeće godine.


Donacija za pokretanje malog biznisa\nPosted By: admin 13. March 2012.\nSedam osoba sa područja opštine Svrljig dobilo je grant za pokretanje malog biznisa u okviru akcije koju sprovodi CARE Srbija i Centar za razvoj građanskog društva Protekta. Grantovi su dodeljeni u okviru realizacije projekta „Mali grantovi za integraciju izbeglih i raseljenih lica“. Akcija se sprovodi na području Niškog, Pirotskog i Pčinjskog regiona.\nGlavni cilj ovog projekta je poboljšanje životnih uslova izbeglih i raseljenih lica i socijalno ugroženog lokalnog stanovništva kroz podršku ekonomskom samoosnaživanju. Osnovne planirane aktivnosti za ostvarenje ovog cilja su sprovodjenje istraživanja tržišta o deficitarnim zanimanjima i potrebama na lokalu, kampanja širenja informacija o projektu među izbeglim i raseljenim licima i socijalno ugroženom loklanom stanovništvu, dodela grantova u opremi za 93 korisnika, promocija udruživanja u neformalne biznis – klastere, tehnička pomoć primaocima grantova i organizovanje profesionalne prakse za korisnike.


Milioni Amerikanaca u opasnosti da ostanu bez pomoći države\n0\tDecember 16, 2020 1:00 pm\nČikago neće slediti Njujork. Za sada nije neophodan dokaz o vakcinaciji za boravak u zatvorenom prostoru\nLider većine u Senatu Mič Mekonel je nagovestio da želi da se usvoji novi paket pomoći za pogodjene pandemije, ako republikanci i demokrate uspeju da prevazidju razlike.\nMnogi Amerikanci, koji su izgubili posao tokom pandemije, primali su 1.200 dolara mesečno. Predstavnici obe stranke su načelno podržali da se ta isplata nastavi. U ponedeljak je grupa predstavnika u Kongresu iz obe stranke predstavila predlog paketa pomoći vrednog 758 milijardi dolara, koji podrazumeva da se pomoć nezaposlenima produži do 19. aprila.


Zbog najavljenih padavina u narednih pet dana (od 12. do 17. maja), očekuje se povećanje vodostaja rijeka na vodnom području rijeke Save u Federaciji BiH, posebno na području Unsko-sanskog kantona (Sanski Most, Bosanska Krupa i Bihać), srednjeg i donjeg toka rijeke Bosne, sa mogućnošću dostizanja nivoa pri kojem počinje obavještavanje o poplavama te je moguće i izlijevanje iz korita te plavljenje imovine i putne komunikacije.\nS obzirom na karakter prognozirane pojave (kiša, otapanje snijega, zasićenost tla…), opasnost na izlijevanje iz korita se, prije svega, odnosi na slivove rijeke Une i Sane, glavne tokove i pritoke (najugroženiji su gradovi Sanski Most, Bosanska Krupa i Bihać), te gornji i srednji dio sliva rijeke Bosne, posebno veće pritoke (kao što su Željeznica, Krivaja, Usora i Spreča) i bujičarski vodotoci.\nSve aktivnosti na praćenju i obavještavanju o trenutnom hidrološkom stanju se provode u skladu s Federalnim operativnim planom odbrane od poplava (FOP). Ukoliko dođe do dostizanja mjerodavnog nivoa, pri kojem počinje obavještavanje o poplavama, Agencija za vodno područje rijeke Save (AVP) će provesti sve mjere predviđene FOP-om, prenosi Avaz.ba.\nZbog svega navedenog, kao i promjenljivih vremenskih uvjeta koji se očekuju u narednom periodu, AVP Sava nastavlja s redovnim i pažljivim praćenjem vodostaja i stanja na svim vodotocima na vodnom području rijeke Save u FBiH.\nSugerira se na povećan oprez stanovništvu i privrednim subjektima koji žive i rade uz rijeke, te poduzimanje aktivnosti koje bi smanjile štete ukoliko dođe do plavljenja, navodi se u redovnom izvještaju Federalne uprave civilne zaštite o stanju u FBiH.\nVIDEO – Martinbrodski slapovi upisani na Tentativnu listu UNESCO-a


► Savet Evrope nije dobio zahtev za prijem Kosova u članstvo\nSavet Evrope (SE) nije dobio formalni zahtev za prijem Kosova u članstvo u toj organizaciji, rekao je danas agenciji Beta portparol generalnog sekretara SE Danijel Holtgen.\nZamenik kosovskog premijera Enver Hodžaj je na sednici kosovske vlade najavio da će Priština tokom decembra, a najkasnije u januaru podneti zahtev za prijem u Savetu Evrope.\nPortal Lajmi je preneo da je Hodžaj rekao da, ukoliko sada bude podnet zahtev, Kosovo može biti primljeno u Save Evrope u roku od dve godine.\nMinistar je dodao da 'e u tom periodu Savetom Evrope predsedavati uglavnom zemlje koje su priznale nezavisnost Kosova.\n"Savet Evrope, posle Evropske unije, jedna je od najvažnijih organizacija u Evropi, a mi smo jedini u regionu koji nisu njegov deo. Postoje četiri zemlje koje su priznale Kosovo i koje predsedavaju", rekao je Hodžaj na sednici Vlade.\nPo njegovim rečima, Kosovo treba da pokaže da ima stabilne institucije, da napreduje u vladavini prava i zaštiti ljudskih prava.\nKosovo bi na eventualnom putu ka članstvu u Savetu Evrope moralo da prođe niz procedura, uključujući monitoring i ispunjavanje strogih kriterijuma u oblasti demokratije, vladavine prava i ljudskih prava.\nO formalnom zahtevu Prištine za prijem u tu organizaciju odlučivali bi Komitet ministra, telo za monitoring, a potom i Parlamentarna skupština Saveta Evrope.\nPredsednik Upravnog odbora Foruma za etničke odnose Dušan Janjić ocenio je danas da predsednik Rusije Vladimir Putin u izjavama u Beogradu nije dao nikakvo ohrabrenje srpskoj politici u vezi sa...


Rekonstruisan leskovački Centar za socijalni rad | Novosti.RS\nRekonstruisan leskovački Centar za socijalni rad\n27. 07. 2019. u 13:45\nRekontrukcijom zgrade Centra za socijalni rad u Leskovcu zaposleni i korisnici njegovih usluga dobili su najmodernije prostorne uslove i opremu\nLeskovac – Rekontrukcijom zgrade Centra za socijalni rad u Leskovcu zaposleni i korisnici njegovih usluga dobili su najmodernije prostorne uslove i opremu što će omogućiti još efikasniji rad i proširenje usluga socijalne zaštite koji su u gradu na Veternici, kako je ocenjeno, već na vrlo visokom nivou. U potpunu rekonstrukciju ovog zdanja, od podrumskih prostorija do krova, fasade i kompletnog enterijera, kao i zamenu svih instalacija, država je uložila 64 miliona dinara.\n- Ovo zdanje je još jedno u nizu koje doprinosi slici modernog Leskovca koji se trudi da bude u službi svih svojih građana. Dva su lepa događaja koja se dešavaju u ovoj instituciji.\nJedan je kada se dete daje na usvajanje, a drugi kada štićenici idu na ekskurziju ili letovanje. Za sve drugo, što je sumorna slika, je potrebno mnogo znanja kako bi se ugroženim Leskovčanima zaista pomoglo i raduje me što sam ovde, osim lepog objekta, video i dobar tim stručnjaka koji zaslužuje čistu desetku – rekao je gradonačelnik Goran Cvetanović.\nPročitajte još: Leskovac: Za efikasniju brigu o ljudima\nObjekat je rekonstruisan uz poštovanje najviših principa u ovoj oblasti koji su, kako je naglašeno, u službi postojećih, ali i budućih usluga socijane zaštite.\n- Čast mi je što sam na čelu ustanove koja je sada potpuno prilagođena potrebama njenih korisnika, a posebno mi je drago da je ona, posle mnogo decenija, postala dostupna osobama sa invalididtetom što smo postigli ugradnjom pokretne rampe i lifta – istakao je Predrag Momčilović, aktuelni direktor Centra, dok je bivši direktor Boban Ilić poručio da je ovo jedan od najsrećnijih dana u njegovom životu.\n- Ovo je zajednička i velika pobeda svih nas i drago mi je jer je jedan san pretočen u delo – poručio je Ilić, dok je Bojana Gažo, predstavnica Kancelarije za upravljanje javnim ulaganjima, koja je finansirala rekonstrukciju Centra, naglasila zadovoljstvo time što je još jedan od projekata ove kancelarije u Leskovcu uspešno završen. Kancelarija je u gradu na Veternici potpuno obnovila i Ustanovu za odrasle i starije kao i Infektivno odeljenje leskovačke Opšte bolnice.\nGradonačelnik Cvetanović je istakao da je Leskovac za potrebe Centra za socijalni rad samo ove godine izdvojio 165 miliona dinara i još 31 milion namenjen organizacijama i udruženjima koje se bave poboljšanjem položaja socijalno senzitivnih grupa.


Naslovna Info Srbija Pasoš Srbije na 31. mestu, bez viza u 126 zemalja\nViza je građanima Srbije potrebna za ulazak u 72 zemlje, pokazali su najnoviji podaci objavljeni na sajtu passportindex.org koji rangira 199 pasoša.\nNajbolji pasoš imaju građani Ujedinjenih Arapskih Emirata, koji bez vize mogu da putuju u 167 zemalja, a drugo mesto dele Nemačka i Singapur, sa čijim pasošem može da se uđe u 166 zemalja.\nPasoši Danske, Švedske, Finske, Luksemburga, Italije, Francuske, Holandije, Španije, Norveške, Južne Koreje i SAD nalaze se na trećem mestu i sa njima može da se uđe u 165 zemalja.\nOd zemalja u regionu „najjači“ pasoš ima Slovenija, koja je na sedmom mestu i sa kojim može da se uđe u 161 zemlju, a zatim Hrvatska, koja deli 11. mesto sa Monakom zbog 156 zemalja u koje njeni građani mogu da uđu bez vize.\nIza Srbije su Makedonija na 36, Crna Gora na 37. i BiH na 40. mestu.\nNa poslednjem mestu se nalazi Avganistan, čiji građani mogu da putuju u 29 zemalja.\nza koje zemlje treba viza\nPrethodni tekstBrašno sve skuplje\nSledeći tekstUhapšen dok je tražio blago u njivi\nJapanski pasoš najprivlačniji, srpski 39. od 107 zemalja


KCB: Onlajn obeležavanje Svetskog dana poezije | Media Start Info\nKCB: Onlajn obeležavanje Svetskog dana poezije\nSvetski dan(i) poezije biće održani od 21. do 23. marta na onlajn profilima Kulturnog centra Beograda, navodi se na sajtu ove kulturne ustanove.\n“Dobro poznata dečija igra na koju se oslanjamo u naslovu – Papir kamen makaze – zasniva se na nehijerarhijskom cikličnom sistemu, sa devet mogućih kombinacija poteza. Upravo toliko mladih autora i autorki, koji stvaraju na istom jeziku, ove godine predstaviće se kroz svoje stihove: Đorđe Ivković (SR), Marija Dejanović (HR), Marija Dragnić (CG), Tomislav Augustinčić (HR), Radmila Petrović (SR), Alen Brlek (HR), Vladana Perlić (RS), Anita Pajević, (BiH) i Jana Radičević (CG)” – piše na sajtu KCB.\nItalijanski institut za kulturu u Beogradu pružio je dodatnu podršku ovogodišnjoj manifestaciji, pa tako će ovu manifestaciju upriličiti i tri mlade italijanske pesnikinje – Đulija Martini, Alma Spina i Beatriče Kristali – budu deo ovogodišnjeg programa. Njihove pesme biće prvi put prevedene na srpski jezik posebno za ovu priliku, a autorke će poslati svoje snimke čitanja i predstavljanja koji će gledaocima takođe biti dostupni sa titlovima.\nZa vreme trajanja festivala svakog dana biće okačeno po četiri poetska videa u razmaku od nekoliko sati, čime ćemo pokušati da prenesemo ritam dosadašnjih festivalskih nastupa i u okviru onlajn mogućnosti.\nTagovi Kulturni centar Beograd, onlajn festival, Svetski dan poezije\nPrethodna vestKovid – biznis – turizam: Digitalni zeleni sertifikat za putovanja unutar EU\nSledeća vestDržavljanstvo EU u 2019. godini dobilo oko 74.000 građana Zapadnog Balkana